
"Vegera PKK'yiyan aşitiyê bihêz dike" 

PDK-Bakur prosesa aştiyê li Tirkiyeyê, ji bo pêş- 
xistina demokrasiyê û çareseriya pirsgirêka Kurd 
pêvejoyekî pozîtîf dibîne: “Vegera endamên PKK’ê 
gavên berbi aşitiyê û demokrasiyê bihêz bike.” 


IVIONDE 


Bi 25 zimanan li 35 welatan. 

Niha jî bi kurdî û li Kurdistan û cîhanê. 




Tîpên kurdî di nasnama Tirkiyê de 

Li Tirkiyeyê yekem car tîpên kurdî 'Ê' û T derbasî 
nasnameyekî bû. Li navçeya Altindaga Enqereyê 
malbata Kirkarya navê zaroka xwe Hêvî Jiyan wek 
kurdî tê nivîsandin, di nasnameyê da qeydkirin. 


Deutschland, Österreich, Nederland, Belgique, 

Vegera serbilind, 
tansiyonê jîbilind kir 


Li benda aştiyê (Wêne: Diha) 

Enqere (Rûdaw) - Şandina “komên 
aştiyê" ji aliyê PKK’ê ve hefteya borî ro- 
jeva Tirkiyeyê serûbino kir. Komên ku 
ji aliyê dehan hezar Kurd ve bi çoşeke 
mezin hatin pêşwazîkirin, bûn sedemê 
hêrsa dijberên “pêvajoya aştiyê." CHP, 
MHP û beşeke çapemaniya Tirk ku 
muxalîfên hikûmeta AKP’ê ne, pêşwa- 
zîkirina herdu koman wek “têkçûna 
dewletê û serkeftina Kurdan“ binavki- 
rin. Vegera serbilind' ya “komên aştiyê" 
tansiyona siyaseta Tirkiyeyê di carekî 
de bilind kir. Li ser vê yekê Serokwezîr 
Erdogan vegara koma seyêm ya Ewrû- 
payê da sekinandin. Li aliyê din ji niha 
ve grûbên nîjadperest li Tirkiyeyê dest 
bi êrişa ser Kurdan kirin. ► 6 


Dersînorkirina 
penaberan rawestiya? 


Nêçîrvan Barzanî bo Rûdawê: 


Köln (Rûdaw) - Piştî mohrkirina 
peymana vegerandina 7 hezar hemwe- 
latiyên Sûriyeyê, gelek penaberên ji Ro- 
javayê Kurdistanê li Almanyayê bi 
dersînorkirinê re rû bi rû mabûn. Di 
meha dawîn de çendîn malbatên Kurd 
bo Suriyeyê paşve hatibûn şandin û ew 
li wir ji aliyê polîsên rejîma Şamê ve ha- 
tibûn binçavkirin. Li ser belavbûn û îş- 
kencedîtîna dersînorkiriyên Kurd, 
dadgeheke li bajarê Osnabrucke, bir- 
yara dersînorkirina malbatek Kurd ra- 
westnd. Biryara dadgeha Osnaburckê 
ji bo penaberên di bin gefa dersînorki- 
rinê de ye, bûyê cihê hevî yê. ► 5 

■ “Em bi wan pêngavên ji aliyê Tirkiyê ve tên avêtin bo ‘Vebûna Kurd’li Tir- 
kiyê û bo çareserkirina pirsgirêka Kurd li Tirkiyeyê pirkêfxweş in. Şandina 
Komên Aştiyê ji aliyê PKKê ve di rêya aştiyê de karekî baş bû, pêngaveke 
pîroz bû” 


■ “Tm dixwazin ew pêngav bên berfirehtirkirin. Tm rêz li pêngavên Serokko- 
marê TirkiyêBirêzAbdullah Gul û Serokwezîrê Tîrkîyê Bîrêz Recep Tayyîp 
Trdogan dîgrîn, ku piştî 80 sal înkarkîrîna Kurd lî Tîrkîyeyê, wan pênga- 
van bo vekîrîna sîyaseta Tirkîyeyêya beramberKurddîavêjîn” 


Rûdaw (Taybet) - Serokê Hikû- 
meta Herêma Kurdistanê Nêçîrvan 
Barzanî, pêngavên Serokkomar û Se- 
rokwezîrê Tirkiyê yên derbarê 'Vebûna 
Kurd’ de bi ‘’erênî” nirxand û balê ki- 
şand ser reftarên provaktîf yên dijî pro- 
seyê û aliyan hişyar kir ku firsend 
nedin xurtbûna derdorên şovenîst û 
dijminên proseyê. 

Di derbarê pêşketinên dawîn yên li 
Tirkiyeyê û şandina dû ‘’Komên Aş- 
tiyê” ji aliyê PKK’ê ve bo Tirkiyeyê Nê- 
çîrvan Barzanî bersiva çend pirsên 
Rûdawê da. Barzanî got ew dixwazin 
ev pêngav bên berfirehtirkirin û kêfx- 
weşiya xwe anî ziman: “Em bi wan 
pêngavên ji aliyê Tirkiyê ve tên avêtin 
bo ‘Vebûna Kurd’ li Tirkiyê û bo çare- 
serkirina pirsgirêka Kurd li Tirkiyeyê 


pir kêfxweş in. Em dixwazin ew pên- 
gav bên berfirehtirkirin. Herwiha em 
pêngava çûna Komên Aştiyê baş dibî- 
nin. Ev yek destpêkeke girîng e. Lê tev- 
gerkirina liserxwebûn û mantiqî pir 
pêwîst e. Jiber ew pirsgirêk xwedî dî- 
rokeke xwînavî ye û bi şev û rojekê ça- 
reser nabe. Lewra em rêz li pêngavên 
Serokkomarê Tirkiyê Birêz Abdullah 
Gul û Serokwezîrê Tirkiyê Birêz Recep 
Tayyip Erdogan digrin, ku piştî 80 sal 
înkarkirina Kurd li Tirkiyeyê, wan pên- 
gavan bo vekirina siyaseta Tirkiyeyê ya 
beramber Kurd diavêjin. Bi rastî pên- 
gavên wan hêja yê wê yelcê ne ku ji 
aliyê hemû Kurdan ve piştgirî lê bê 
kirin.” 

Barzanî pirsa; ‘Dewleta Tirkiye vîze 
neda ku Gruba Sêyem a Aştiyê ji Ew- 


rûpayê vegere, herwiha piştî gerandina 
ew herdû Grûbên Aştiyê li çend baja- 
rên Bakurê Kurdistanê, hêzên dijber û 
şoven yên Tirkiyê jî çendîn xwepêşan- 
dan dijî wê proseyê lidarxistin û hestek 
çêbû ku paşvekişînek ji proseyê heye” 
jî wiha bersivand: ‘’Şandina Komên Aş- 
tiyê ji aliyê PKK’ê ve karekî baş bû, di 
rêya aştiyê de pêngaveke pîroz bû. Pê- 
wist e PKK bi awayekî mantiqî û aqi- 
lane tevbigere. Ji ber ku divê PKK 
pêngava şandina wan koman bo bihez- 
kirina proseya vebûna niha ya Tirkiyê 
bikarbîne, ji bo bi hevre jiyana Kurd û 
Tirk bikarbîne, ne ji bo hejandina raya 
giştî ya Tirkiyeyê û bihêzkirina hêzên 
dijî proseyê. Pêşwazîkirina Tirkiyeyê ya 
wê pêngavê jî ji ya sala 1999’an cuda 
bû. Ew 36 lcesên ku vegeriyan, bi azadî 


çûn welatê xwe. Lewma bo berfirehki- 
rina proseyê divê PKK li pêngavên din 
bifikire û rê nede reftarên provaktîf.” 

Di berdewama daxwiyaniya xwe de 
bo Rûdawê de Neçîrvan Barzanî balê 
kişand ser xetereyên ku li benda aliyan 
e û wiha got: ‘’Em hêvîdar in ev refta- 
rên wiha dûbare nebin, da ku nebin 
sedema ragirtina wê proseyê ku dij- 
minên wê pir in. Reftarên provakatîf li 
Tirkiyê dibin sedema jikarxistina 
hewldanên ew kes û navendên ku ji bo 
pirsgirêka Kurd hewla çareseriyeke 
siyasî û aştiyane didin. Reftarên neênî 
dibe hevkariya kesên ku naxwazin 
pirsgirêka Kurd li Tirkiyê bê çareser 
ldrin, ji ber l<u çareserî ne li berjewen- 
diya wan e.” 


Xwepêşandan li dijî dersînorkirinê (Wêne-.Arşif) 





























KURDISTANÎ 


Wirya Ehmed (Wêne: Rûdaw) 


Hejmar 17 


2009 Rûdaw 


Otela Sheraton li Hewlêrê 


(Wêne: Rûdaw) 


Otêlên Kurdistanê bi xwe stêrkên 
xwe datînin 


Rêveberê Kelepora Kurdî: 

Tiştên kevn binirxyanjî 
hîmet bidin 


Rewa Ebdûllah 


Rûdaw (Hewlêr) - Li Herêma Kur- 
distanê gelek karmendan 4 stêr û 5 stêr 
li ser otêlên xwe danîne, lê pisporên 
geştyariyê dibêjin ku ji wan otêlan di 
yekê de jî şertên 5 stêrî û 4 stêrî nîne. 
Rayedarên tûrîzmê dibêjin ku ji bo 
handanê ew stêr ji wan re bexşîne. Li 
aliyê din li gor statîstîka rêveberiya giştî 
ya tûrîzma Hewlêr, îsal rêjeya tûrîstan 
ji sedî 126 zêde bûye û ji ber vê otêlên 
li Herêma Kurdistanê li gor xwe bihayê 
razanê diyardikin. 

Li gor statîstîkek ya Wezareta Tû- 
rîzmê li Herêma Kurdistanê 140 otêl 
hene. Ji van otêlan 3 otêlên 5 stêrî, 10 
otêlên 4 stêrî û ji 33 otelên din re jî pi- 
leya 3 stêriyê hatîne bexşandin. Ji Rê- 
veberên Wezareta Tûrîzmê Keyfî 
Umêd ji Rûdawê re daxuyand ku bi se- 
dema li Herêma Kurdistanê otêl kêm 
in, wek handanekê rê dayîne wan otê- 
lan ji ya xwe zêdetir stêrekê hilawêsin: 
“Ev stêrên ji wan re hatin bexşandin 
demî ye, dema li Kurdistanê otêlên ji 
wan baştir hatin dirûstlcirin, emê wan 
stêran ji wan werbigirîn.” 

Rêveberê Giştî yê Tûrîzma Hewlêrê 
Mewlewî Cebar rêvebertiya wan stêr- 
l<ên ji otêlan re dibexşîne: “Her welat li 
gor şert û mercên xwe, ji bo danîna stê- 


ran ya ji bo otêlan xwedî rêzikname- 
yelcê ye. Ji ber vê li gor pêwerên me, ew 
otêl hêjayî wan stêrên ku hilawistî ne.” 

Pisporên tûrîzmê balê dildşînin ser 
wê yekê ku ti welat li gor taybetmendi- 
yên xwe ji otêlan re stêran nabexşîne. 
Ji ber vê jî ew karê rêveberiya tûrîzma 
Kurdistanê napejirîne ku stêrek zêde 
didin otêlên Herêma Kurdistanê. Ma- 
mostayê beşa tûrîzmê yê li peyman- 
geha teknîkî ya Hewlêrê Dawid 
Silêman di vê derbarê de dibêje: “Li 
hemû cîhanê ji bo stêr bexşandina otê- 
lan standartek cîhanî heye. Her çi otêla 
ne xwediyê wan mercan be, nikare pi- 
leya 5 stêr yan jî 4 stêr hilawêsin. Li He- 
rêma Kurdistanê ti otêlekê mercê wan 
stêrên ku hilawistîn tê de nîne.” 

Bi sedema aramiya Kurdistanê û 
baştirbûna rewşa îraqê, salane hêjmara 
tûrîstên tên Herêma Kurdistanê zêde- 
tir dibe. Li gor statîstîka rêveberiya giştî 
ya tûrîzma Hewlêr, li gel sala derbaz- 
bûyî rêjeya tûrîstan ji sedî 126 zêde 
bûye. Li gor statîstîka dawî ya Kome- 
leya Mêvanxane û Xwaringehên He- 
rêma Kurdistanê, di demê 3 rojên 
Cejna Remezana îsal de 130 hezar û 
588 tûrîst ji bo geştê hatîne her sê wi- 
layetên Herêma Kurdistanê. Ji dervey 
wan tûrîstên ku ji ber nebûna otêlan li 
ser cadeyan dirazan. 


Ûmêd Keyfî bal kişand ser wê yekê 
ku hêjmara otêlên Herêma Kurdistanê 
bi berhev li gel tûrîstan lcêm e û wiha 
dibêje: “Pêwîstiya Kurdistanê bi zêde- 
tirî 300 otêlên din heye. Ji ber tevayî 
otêlên Kurdistanê nekarin 10 hezar 
mêvanan bicîh bikin.” 

Tûrîst gazindê ji wê yel<ê dikin ku bi 
sedema kêmasiya otêlan, xwediyê otê- 
lan li gor daxwazên xwe nirx diyar 
dikin. Ehmed Mihemedê 27 salî geşt- 
yarekî Ereb e û dibêje: “Nirxê otêlên 
Hewlêr bi berhev li gel otêlên Tirkiyeyê 
û Libnanê gelek giran e û xizmetkirina 
wan jî ne wek wan e. Divê bihayê otê- 
lan bên kêmkirin.” 

Rêveberê geştyarî yê li wezareta Tû- 
rîzmê derbarê nirxê mayîna li otêlên 
Herêma Kurdistanê de dibêje: “Xebera 
me heye ku hinek otêlan li gor xwe 
biha diyar kirine. Lê ji ber ku hikûmet 
peyrewên sîstema bazarê azad dike, 
em nikarîn ji otêlan re nirx diyarbikîn.” 

Lê pisporê derbarê tûrîzmê Dawid 
Selman wiha dibêje: “Rast e bazar azad 
e, lê ev jî nayê wê wateyê ku xwediyê 
otêlan li gor xwesteka xwe nirxan diyar 
bikin û hikûmet jî bêdeng bimîne. Pê- 
wîst e bi her awayî wezareta tûrîzmê ji 
otêlan re bihayekê diyar bike.” 
bikîn.” 


Wirya Budaxî 


Rûdaw (Hewlêr) - Li ser hîmê bina- 
yekî têkilhev ku berê pirtûkxaneya giştî 
ya Hewlêrê bû, rêveberê kelepora Kurd 
û xebatkarên din bi evîndarî keleporên 
Kurdî diparêzin. Wan beşek ji paras- 
tina keleporan bi dijwarî diparêzin. Li 
cihê xwe yê teng û tarî de ava avdesxa- 
neya qatên jor ku bi ser avahiya wan de 
tê, bûye sedem û bêhnekî nexweş jî 
hinek odeyan dihat. 

Rêveberiya keleporî girêdayî weza- 
reta rewşenbîrî ye. Di sala 1997’an li 
Hewlêrê hatiye damezirandin. Huner- 
mend Wirya Ehmed ev dû sale rêve- 
berê wê derê ye. Di destpêka dame- 
zirandina rêveberiyê de hunermendê 
jiyana xwe ji dest dayî Seyîd Ehmed 
Berzincî rêveber bûye. Piştî wî jî Seyîd 
Cehfer Berzincî bûye rêveber, piştre 
Armanc Xazî û niha jî ew bûye rêveber. 

Karê herî giring ên ku di van herdû 
salan de li vê rêveberiyê hatiye kirin, 
paqijkirina bi sedan kelûpel, cil û ber- 
gan bû. Di heman demê de tê de bi 
dehan tiştên kevn ên ku bi dest hatîn 
kirin tên dîtin. 

Beşek zêde cil in, xelkê bi xwe anîne 
û beşek jî bi pere hatîne kirîn, bi taybet 
cil û berg: “Cil û bergên beşek berçav 
ya navçeyên Kurdistanê hene. Bi tay- 
bet jî Rojhilatê Kurdistanê, di dema 
xwe de xatûn Milûkî Wekîl ku xelkê 
bajarê Seqizê dîzayn kiriye û bi pere- 


yekî pir kêm ji wan hatîne kirîn. Heya 
dema vegerî, girî bû, ji ber ku gelek ji 
wan cil û bergan hez dikir.” 

Herwiha Wirya Ehmed edîtorê go- 
vara Çilawaz e û heya niha 41 hêjma- 
rên wê derketîne. Dezgeha mûzîk û 
kelepûra Kurdî derdixe. Çend sal in li 
gel Dr. Mihemed Zaza, Amanc Xazî û 
çend kesên teknîker bi tomarkirina 
sedan awaz û stranên Kurdî yên kevn 
ve mijûl in. Ew stranên ku tenê di dilê 
pîrejin û pîremêrên Kurd de mayîn, di 
rastiya xwe de deng û awazên herî sih- 
raw in; “Ev sê sal in li hemû navçeyên 
Kurdistanê digerin, stranên pîremêr û 
pîrejinan tomar dikin. Me hemû kirîne 
arşîvê û ji bo çapê amade ne, lê heta 
niha li wezaretê nehatine çapkirin.” 

Mamosta Wirya demekî dirêj e 
xemê ji folklora Kurdî dixwe, ji bo ni- 
vîsîn û tomarkirina awaz û dengên sîh- 
rawî li gelek cih û navçeyan geriya ye. 
Di vê derbarê de wiha dibêje: “Min berî 
salên heştêyan hevpeyvîn li gel gelek 
şivan, pîrejin û pîremêrên bajarê Koyê 
kir.” 

Herçend Wirya Ehmed û hevalên 
wî di vî warî gelek kar kirîne, lê ji wan 
re tû tişt ji wê yeka ku tiştên kevin têde 
biçin, girantir nîne; “Em gelek sipasiya 
xelkê dikîn, eger tiştek kevin li gel wan 
hebe, bi nirx be yan jî bi hîmet be ji me 
re bêne û qasî em bikarîn emê bûdçeyê 
jêre werbigirîn.” 


Xwedî: RudawMediaGmbH • Serokê Civata Birêvebir: Nûredîn Weysî • nuradinwaisi@rudaw.net • Sernûser: AkoMi- 

hemed • akopress74@yahoo.com • Rêvebirê Beşa Kurmancî: Faysal Dagli • faysaldagli@rudaw.de 

Rêvebirê Beşa Soranî: Hêmin Ebdulla • hemen@rudaw.nl • Navnîşan: RudawMediaGmbH • Gutenbergstr. 63a • 

50823Köln/ Almanya Telefon: +49 (0)221.26 00 40 02 • Telefax: +49 (0) 221.26004981 

Web: www.rudaw.net • E-maîl: info@rudaw.de (Beşa Kurmancî) • E-maîl: rudaw@rudaw.net (Beşa Soranî) 


Rêveberiya Kelepora Kurdî (Wêne: Rûdaw) 


(Wêne:Ri 





































3 



\jJjtjifCid i '£J,1 


Kurdên Kerkûkê dixwazin ku hilbijartinên parêzgeha wan ji bi hilbijartinên parêzgehên dinyên Iraqê bên pêkanîn 


(WêneiArşîf) 


Encûmena siyasî li çareseriyeke demkurt digere 


Hewlêr (Rûdaw) - Rojnameya El- 
Heyat li ser zimanê çend jêderên nêzîk 
yê Encûmena Siyasî ya Ewlekariya Niş- 
tîmanî belav kir ku aliyê Kurd ji bo ça- 
reserkirina pirsgirêka hilbijartinên 
Kerkukê pêşniyar kiriye ku tomara 
dengderan li parêzgehên Musil û Ker- 
kûk û hemû navçeyên din bên nûkirin 
ku veguhastin û vegerandina veguhas- 
tiyan li xwe bigre. Ji bilî vê jî encamên 
hilbijartinên Kerkûkê wek encameke 
siyasî bê temaşekirin û derbirîna xwe- 
zaya demografiya Kerkûkê nake. 

Serokê Fraksiyona Hevpeymana 
Kurdistanî li Parlamenê Iraqê Fûad 
Masûm ev angaştên El-Heyatê red kir: 
"Me berê jî gotiyê tu peywendiya enca- 
mên hilbijartinê bi pirsgirêka Kerkûkê 
ve tune. Tiştekî normal e ku tu bandora 
encamên hilbijartinan li ser maddeya 


140’ê tune be, jiber mêkanîzmaya bicî- 
kirina maddeya navborî ya taybet 
heye. Hilbijartin bo Parlamenê îraqê 
ne û tu peywendiya wan li gel pirsgi- 
rêka Kerkûkê tune." 

Di heman derbarê de, parlamenterê 
Hevpeymana Kurdistanî Mehmud 
Osman ji Rûdawê re wiha got: "Me 
pêşniyareke bi vî awayî pêşkêş nekiriye, 
lê jixwe bi awayekî xwezayî wiha ye û 
ger li Kerkûkê hilbijartin bên kirin, ji- 
mara nûnerên Kurd zêde yan kêm be, 
li rewşa demografîk derbirînê nake. Lê 
hilbijartina Kerkûkê û cîbicîhkirina 
maddeya 140’ê bandorê li ser rewşa de- 
mografik dikin. Lê hilbijartinên parla- 
menê tu bandorê nakin."Osman dirêjî 
da axaftina xwe û wiha got: "Demo- 
grafî bi vê hilbijartinê naguhere, lê ew 
dixwazin bikin behane da ku yasa bê 


paşdexistin û daxwaz dikin bê nivîsan- 
din ku tomara dengdêran li Kerkûkê 
zêde bûye û sextekarî hatine kirin û 
divê bê nûkirin, lê li Musil û cihên din 
zêde bûye loma em dibêjin bila bê ni- 
vîsandin ew parêzgeh cihê gumanê ne, 
bila tomara dengderan liber çav bê 
derbaskirin." 

Di bersiva nûnerên Ereb û Turkme- 
nan de ku Encûmena Siyasî yê Ewleka- 
riya Niştîmanî wek dezgeheke ne 
destûrî binav dikin û beramberî şan- 
dina yasaya hilbijartinan bo Encûmena 
navborî nerazîbûna xwe nîşan didin, 
Mehmûd Osman got: "Ev nayê wê wa- 
teyê ku wan ji niha ve biryar daye ger 
raya Encûmena ne bi dilê wan bû red 
bikin." Osman di berdewama axaftina 
xwe de wiha got: "Rast e Encûmena Si- 
yasî ne destûrî ye, lê belê li gor rêkef- 


tina siyasî hatiye damezrandin. Bila en- 
cûmenekî şêwirmendiyê jî be, lê hemû 
serok tê de ne û hemû serokên fraks- 
yonan li xwe digre û encûmenekî gi- 
rîng e û dikare pirsên siyasî çareser 
bike, ew tenê behane ye û ew kesên 
axaftinên wiha dikin dijî maddeya 140 
in û dijî referendum û serjimêrî û 
hemû xwestekên Kurdan in." 

Encûmena Siyasî yê Ewlekariya Niş- 
tîmanî ji serokkomar û herdû cîgirên 
wî, serokê parlamen, serokê hikûmetê 
û serokên fraksyonên siyasî û herwiha 
serokê herêma Kurdistanê pêk tê û en- 
cûmenekî şêwirmendî ye. 

Parlamenê Iraqê ku di dawiya hef- 
teya borî de nikarîbû di derbarê yasaya 
hilbijartinan de bigîje encamekê, yasa 
şand Encûmena navborî da ku biryara 
yekalîker bide. Hevpeymana Kurdis- 


tanî pêşwazî li vê gavê kir, lê jimareke 
nûnerên Ereb û Turkmen ragehandin 
ku ev tê wateya paşguhxistina rolê En- 
cûmena niştîmanî wek bilindtirîn dez- 
geha yasadanînê li îraqê. Herwiha 
nûnerên Ereb û Turkmen daxwiyan- 
din ku Encûmena Siyasî yê Ewlekariya 
Niştîmanî dezgeheke ne destûrî ye û ne 
dezgeheke dewletê ye. Kemal Seîdî ku 
yek ji serkirdeyên hizba Dawa ye wiha 
ragehand: "Encûmena Siyasî ya Ewle- 
kariya Niştîmanî bo çareserkirina pirs- 
girêkên zehmet hatiye damezrandin û 
ne dezgeheke dewletê ye." Herwiha 
daxwuyand ku mebesta şandina ya- 
saya hilbijartinan valakirina parlamenê 
ji naveroka wê ye û gihandina name- 
yekê ye ku ev welat ji aliyê parlamen ve 
nayî rêvebirin, lê kesayetiyên derveyê 
parlamena Iraqê birêve dibin. 


Li Kurdistanê kolêia Încîlê vedibe 


Dan Wooding 


Hewlêr (Rûdaw) - Ev salekî ye Prof. 
Lora dest ji karên xwe yên li zanîngehê 
berdaye û dixwaze li Herêma Kurdis^ 
tanê xwendingeheke Încîlê veke. Em li 
gel Prof. Lora û 20 mamoste û keşeyên 
Mesîhî û hinek alîgirên Kurd ji Ame- 
rîka hatine Kurdistanê axifîn. Li Kur- 
distanê ji bo amadebûna merasîmên 
vekirina kolêja Incîlî û rûniştina li gel 
serkirdeyên olî û siyasî yên Herêma 
Kurdistanê û sazkirina hinek konfêran- 
san wan pirsên me bersivandin. 

Di derbarê Kurdan de Lora wiha di- 
bêje: "Kurd bi nav gelekî Musluman in 
lê belê ji aliyê Muslumanên tund ve di- 
jayetiya wan tê kirin. Di heman demê 
de Mesîhî li wir dijîn, ku derfeta tu ke- 
sekî ji wan çê nebûye heta derbarê dî- 
roka ola xwe de fêr bibin, bila ji bîra me 
neçe ku daniştvanên vê navçeyê beriya 


bibin Muslumanên Sunnî, Fille bûn." 

Prof. Lora dibêje ku Kurd neviyên 
kevin ên Mediyan in. Li gor Prof. Lora 
destpêka dîroka dêran Kurd heta sed- 
sala heftan Mesîhî bûn, piştre piraniya 
wan hatin neçarkirin bibin Musluman 
û yek ji nivîskarên navdarên gelê Kurd 
bi navê Mehrdad Izady gotiye: "Di 
destpêka sedsala pêncemîn de, mal- 
bata şahê Kurd Adiyaban ji Cihûtiyê 
tevî Mesîhiyetê bûn." 

Lora di berdewamiya axaftina xwe 
de bibîrtine ku Kurdên Mesîhî bo nivî- 
sandina tomar û arşîvên xwe zimanê 
Aramî bikar anîne, yanî zimanê ku Isa 
Pêxember bikar tanî. "Di sedsala heftan 
de û bi hatina ola îslamê re, piraniya 
daniştvanên navenda Kurdistanê Me- 
sîhî bûn. Her wek Kurdên Cihû, heta 
niha jî Kurdên Mesîhî bi zimanê Aramî 
diaxivin." 

Lora eşkere jî kir ku hezkirina wê ji 


Kurdan re dema ku xwendekara yasa 
bû destpê kir û biryar da li Londonê lê- 
kolînekê li ser projeyê mafên mirovê 
Kurd bike: "Min şandin başûrê rojhi- 
latê Tirkiyê da ku parêzerên Kurd bibî- 
nim û li ser rewşê gotûbêjan bikin. Wê 
demê min naskir ku Mesîhiyên Kurd li 
piraniya navçeyên Kurdistanê dijîn. 
Herwiha min naskir ku tu xwendinge- 
hên Încîlê li wir tune ne û tu derfet bo 
Mesîhiyên Kurdistanê çê nebûye ku 
derbarê ola xwe fêr bibin û min dît ku 
baş e û pêwîst e jî kesek wê erkê cîbicîh 
bike." 

Lora wiha domand: "Du salan piştî 
wê seredanê, Serokê Kongreya Netewî 
ya Kurd KNC ez vexwendim Kurdis- 
tanê daku li kongra wan biaxfim, wê 
demê ez ji bo vekirina xwendingeheke 
Încîlê li cihekî baş digeriyam, piştre 
min naskir ku bicîanîna xewna min 
dibe rastiyek." 



Mamoste, keşeyên Mesîhî û alîgirên Kurd dixwazin navenda Incîlê vekin 


Prof. Lora bîreweriyên xwe li gel Se- 
rokê KNC behs dike û amaje bi vêya 
dide ku Mesîhiyên Kurd "Dû caran mî- 
norîte ne." Carekê wek Kurd li ser xaka 
Ereban û cara din jî Mesîhî bûn di nav 
piraniyeke Musluman de. Lê belê Se- 


rokê KNC bilez bersiva wê dide û jê re 
dibêje: "Lê Mesîhiyên Kurdistanê wek 
Mesîhiyên Tirkiyê, îran, Sûriyê û Ba- 
şûrê Iraqê nayên îşkencekirin. Loma 
em Kurd hatine binpêkirin û em tu 
kesî binpê nakin." 






















Destkevtiyên 
têkoşîna PKK'ê 
beşekji samanê 
Kurdewariyê ye 


Tevgera Bakurê Kurdistanê di 
pêvejoyeke hesas de derbas dibe. 

Bêguman ne tenê bizava welatpa- 
rêz ya Kurd, Tirkiye jî, hem wek civak û hem jî wek dewlet se- 
rûbin bûye, guherînên girîng diqewimin. Hêzên Kemalist, 
Tirkçî, militarist yên statûkoperest bi hemû hêza xwe lê kar 
dikin, ku pêşî li van guherînan bigirin. Ev hêz van qewmînan 
ji bo xwe wek jahra mirinê dinirxînin. 0 ev jî rast e. Li ber bayê 
“reforman“\e rzeke giran bi sîstema Kemalist ketiye. Di stûn û 
kêranên pergal û îdeolojiya Kemalist-militarist de qelşên kûr 
peyda bûne. Dema mirov nîqaşên Kemalist û Tirkçiyan dişo- 
pîne, dibîne ku ev hêz ketine nava tirseke mezin û pê dihesin 
ku merşik ji bin lingê wan dişiqite. 

Berî sê rojan di programa bi navê ‘Ankara Kulisi“ ya televîz- 
yona CNN-Turk de min guh li rojnamevan Fikret Bila û Murat 
Yetkin kir, ku ev herdu kes li Enqerê du rojnamevanên wek 
“çav ûguh û zimanê“ generalan tên naskirin. Mirov vê tirsa ku 
em pê işaret dikin, di nav gotinên wan de gelek bi hêsayî didî- 
tin. Bîla û Yetkîn gotinan li hevdu vedigerandin, digotin: 
“Raste, dewletê, bi taybetî demê hukmê leşkerîya 12 îlonêşaşi- 
yan kir. Kurdan ji xwe xeyidand. PKI<jigirtîgeha Diyarbekirê 
vejiya û xurt bû. Dewletê di demê xwe degavên pêwist navêt. 
Emgîhan vê merheleyê. Iro em êdî beramberê hebûna nasna- 
meyekî ne (nasnama Kurd). Em îro êdî hebûna xelkê Kurd 
qebûl dikin. Dewlet dixwaze ku mafên kesatî (induviduel) jî 
bide Kurdan. Artêş jî, muxalefet jî, hukumet jî ser vê yekê hem- 
fikir e. Lê mijar ne ev e. Pirs, ser projeya netewa Tirk e. Gelo 
Kurd wê xwe wek “jêr nasnameyeke“ di nav neteweya Tirk de 
qebûl bikin an na! Wê çi bi projeya yek netew bê ku Ataturk 
bingeha wê danaye. Wê dewleta uniter, yekzimaniya fermî wê 
çi jê were? Mesele ev in. Hukumet divê van xalan zelal bike û 
tiştên din...“ 

Kirte naveroka axaftina her du rojnamevanan ev bû. Sê roj- 
namevanên din jî di bernameyê de bûn. Nivîskarê Yenî Şafakê 
Abdulkadir Selvi hinekî zimanekî cuda, hinekî “neo OsmanîtT 
bi kar dianî, lê yên din hemû nefsa gotinên hevdu dûbare di- 
kirin. Yanî, mejiyê Kemalistî. Wek, -bila dewleta me bimîne 
uniter, bila di asta fermî û sistema perwerdê de yekzimanî 
(tirkî) wek niha be û Kurd jî dikarin di kursên zimanî de kurdî 
hîn bibin (!), bila sê xalên bingehîn yê zagona bingehîn negu- 
here, bila mafên kollektif etnîkî-kulturî neyên rojevê û tiştên 
wisa beradayî... 

Em rih û mejiyê Kemalizmê û Tirkçîtiyê nas dikin. Ew bila 
wisa bibêjin. Ya girîng, em Kurd çi bibêjin û vê demê çawa tev- 
bigerin, ku nexesirin. jiber ku em beramberê planeke navne- 
tewî û herêmî ne. Ev karên ku li Tirkiyeyê tên kirin, ne wekî 
ku Tirk îdia dikin, projeyeke Tirkan e. Ev projeyeke navnetewî 
ye. Wekî projeyeka israel-Filistînê ye, Bask-Spanyayê ye, Tî- 
mûra Rojhilatê ye, Brîtanya-irlanda Bakur e, Kosova-Sirbistan 
e, Kibris-Tirkiye- Yûnanîstan e. 

Mesele, bêçekkirina nakokiyeke (konfilikteke) civakî-etnîkî- 
kulturî-zimanî ye. Û ji bo paşerojê Rojhilata Navîn û Kafkasya 
jî gelek girîng e. Gelê Kurd, tevgera welatparêza Kurdistanê 
hewce ye ji vê pêvejoyê de destvala dernekeve. Divê li gor be- 
dîla xebat û têkoşîna xwe maf û azadiyan bi dest bixe. 

Çawa? Helbet ev mijar gelek aliyên xwe heye. Em di nivîsa 
yekem de li ser vê mijarê de xala yekem bêjin: 

Tevgera welatparêz ya Bakurê Kurdistanê hewce ye xwedî 
li destkevtiyên xebat û têkoşîna 25 salên şerên çekdariya PKKe 
derbikeve. Eger ne zêdetir, bi kêmanî 25-30 hezar xort û keçên 
me, insanên me, xwîna xwe rijandin, şehîd ketin. Ev insan ji 
bo doza Kurd û Kurdistanê derketin çiya, çek hildan û xwîna 
xwe rijandin. Ev beşek e ji dîroka me û her wisa beşeke girîng 
e ji samanê Kurdewariya me. Em di derbarê serokê PKKe û 
hin rêvebirên wan çi û çawa difikirin bila bifikirin, ku dema 
wê hat em van nêrînên xwe jî binivîsin û dinivîsin jî. Lê îro, pê- 
wist e em xwedî li sermaye û samanê xwe derbikevin ku di vê 
dema “bazara siyasi“de doza Kurd û Kurdistanê nexesir e. Di 
demên wisa de divê mirov ji detayan derkeve û berjewendiyên 
gel û welat bide pêş her tiştî. Çawa û bi çi cureyî, di nîvîsên pêş 
de. Lê em niha ewqasî bêjin: Mirov divê guh li plan û gotinên 
dijminên xwe be. Eger mirov planên dijminê xwe qenc têbi- 
gîje, wê bibîne ku kilîda çareseriyê di nav gotinên wan bixwe 
de ne. Gotinên Kemalistan, Tirkçiyan, militaristan bermeqlûbî 
bikin, nexşerêya çareseriyê di wê de ye. 


Kurdistanî 

Hevkariya şaredariyên Bakûr û Başûr: 

Li Kampa Mexmûrê pitûkxane vedibe 


mir jî li heman cihî pêlavên 
xwe dide boyax kirin. Ji ber vê 
yekê ew Baydemir weke muşte- 
riyê xwe bi nav dikin. 

Salê du caran goşt dixwin! 

Yek ji van boyaxvanan jî 
Kemal Önerê 46 saliye, 6 zaro- 
kên wî hene. Du jê diçin dibis- 
tana navîn, yên din naxwînin. 
Ev 30 sal in pêlavan boyax dike. 
Muşteriyên wî dema heftiyek 
neyên pêlavên xwe nedin 
boyax kirin, wê çaxê muheqeq 
tiştek hatiye serê wan. Kemal 
Öner, wiha dibêje: “Em bi pere- 
yên boyaxê nikarin debara xwe 
bikin. Ne sîgorteya me heye û 
ne jî ewlehiya me ya jiyanê. Kî ji 
me nexweş bikeve, çû ji kîsê 
bavê xwe. Em naxwin, venax- 
win, didin zarokên xwe. Em salê 
tenê du caran goşt dixwin. Ew 
jî di her du cejnan de... Nayê 
bîra min ku min firavîneke 
germ xwariye. Firavîna me her 
nîvro simît û çay e.” 

Em zivistanan birçî 

dimînin 

Ristem Gulê 47 salî ku ew jî 
20 sal zêdetir e li vir boyaxvanî 
dike, gilî û gazinan dike. Lewre 
di serma û seqemê, di berf û 
baranê de ew şil dibin, boyaxên 
wan cemed digrin. Ji ber vê 
yekê ew nikarin kar bikin. Ew 
dixwaze rayedar ji wan re li 
heman cihî camekanek û ji her 
yekê re qefesek boyaxê û dezge- 
hek çêbikin. Lewre dema zivis- 
tanan kar tunebe, nan jî tune ye. 


kirina tarfîkan de me peyman 
îmze kiriye, herwiha di warê tû- 
rîzmê de em hewl didin hinek 
projeyan li Duhokê cîbicîh 
bikin. Ji bilî vê me lihevkir pir- 
tûkxaneyeke hevbeş bo Kampa 
Mexmûr a penaberan vekin." 

Serokê Şaredariya Duhokê 
daxwiyand: "Hefteya bê tîmel<e 
pispor di warê rêyan û dirustki- 
rina trafîkê ku ser bi Şaredariya 
Sûr a Amedê ye wê bigihe Du- 
hokê bo meşqkirina karmen- 
dên me, herwisa emê liser 
beşdarîkirinê di çend projeyan 
de lêkolînan bikin, piştre jî tî- 
meke din a pispor di warê di- 
rustkirina parkeyan de wê bigi- 
he Duhokê." 

Ev cara yekem e di dîroka şa- 
redariyên Kurdan de, dû şare- 
vanî insyatîfê bikin di pêşkef- 
tina peywendiyên civaka Kurdî 
lid û parçên cuda de. Abdullah 
Demirbaş tekez kir ku ev cara 
yekem e lê wê nbe ya dawî û do- 
mand: "Emê ji niha û pêve hewl 
bidin çûnhatina navbera herdû 
parçên Kurdistanê asantir bikin 
û me komîteyek destnîşankiriye 
bo nehêştina visa û bo serdana 
saziyên peywendîdarên dew- 
letê bo vê mebestê bike. Ger me 
ev pêk anî hingê em dikarin wê 
çaxê navçeyeke azad a bazirganî 
jî dirust bikin û bihêlin dewlet 
dergeheke dinê fermî di nav- 
bera herdû welatan de veke." 


Bi boyaxa pêlavan zarokên xwe 
didin xwendin 


Welat Badikan 


Amed (Rûdaw) - Boyaxva- 
nên ku bi dehan sal in pêlavan 
boyax dikin, bi pereyên ku qe- 
zenç dikin hem debara mala 
xwe dikin û hem jî zarokên xwe 
didin xwendin. Li ser Kolana 
Gazî ya Amedê, mizgefta dîrokî 
ya bi navê Nebî, li nîvê kolanê 
Mizgefta Mezin, li dawiya wê 
Çarşiya Şewitî heye. Li ser 
heman kolanê Xana Hesen 
Paşa, Mînareya Çarpî û Sûka 
Zêrîngiran heye. Ev hemû cih 
wek sembolên Amedê, têne bi- 
navkirin. Lê ji bilî wan, li ser wê 
kolana kevin semboleke din jî 
heye; Boyaxvanên Amedê. Çî- 


roka van boyaxvanan dûr û 
dirêj e. Her yek ji wan herî kêm 
15 sal in boyaxvanî dikin, yên 
ku di nava wan de 26 sal li 
heman cihî boyaxvanî dikin jî 
hene. Wisa bûye ku êdî dema li 
Amedê navnîşanek terîf dikin, 
jêr, jor, kêlek û seriya boyaxva- 
nan tê destnîşankirin. 

Bi pereyê boyaxê zarokê 
xwe dişîne zanîngehê 
Yek ji van kedkaran Dursun 
Yakişik e. Ew 45 salî ye, 26 sal in 
li vir pêlavan boyax dike. Li gorî 
gotina wî, meslekê bav û kalan 
dike. Lê ew naxwaze zarokên 
wî heman karî bikin, ji ber vê 
yekê zarokên xwe dide xwen- 
din. Yalaşik, wiha behsa çîroka 


xwe dike: “Dixwazim zarokên 
xwe bidim xwendin da ku ew 
weke min perîşan û şerpeze 
nebin. Ji ber neçariyê min ev 
kar kir. Çimkî min nexwendiye, 
pîşeyeke min tune ye. Kurekî 
min li Beşa Işletmeyê ya Zanîn- 
geha Semsûrê dixwîne, yek diçe 
lîseyê û 3 jî dibistana seretayî 
dixwînin. Ez bi pereyê boyaxê 
wan didim xwendin.” 

Dursun Yalaşik, dema behsa 
boyaxvaniyê dike, qala aktorê 
tirk Tarik Akan jî dike. Ew roj 
qet ji bîra wî naçe. Tarik Akan 
hatiye ba wî û pêlava xwe daye 
boyax kiriye. Dema behsa wê 
rojê dike, rûken û dilşad dibe. 
Şaredarê Bajêr Osman Bayde- 


Hêmin Xoşnaw 


Şaredariya Amed-Sur û Dihokê wê li Mexmûrê karekî hevbeş bikin 


Hewlêr (Rûdaw) - Di dema 
propaganda hilbijartinên şare- 
dariyan de, Partiya Civaka De- 
mokratîk (DTP) pêdagirî li ser 
dîtina derfetên kar bo hevwela- 
tiyan û dirustkirina peywendi- 
yan li gel şaredariyên Herêma 
Kurdistanê kiribû. Di meha te- 
baxa borî de, şandeke Şareda- 
riya Sûr a Amedê serdana Şare- 
dariya Duhokê kir. Herwiha di 
çarçova bihêzkirina peywendi- 
yan de, Şaredariya Duhokê jî bi 
serokatiya Şêrwan Evdilwahîd 
Hacî Melo serdana Şaredariya 
Sûr a Amedê û şarevaniyên din 
ên ser bi DTPe li Bakurê Kur- 
distanê kir û hinek peyman û 
projeyên hevbeş îmze kirin. 

Piştî vegerê Serokê Şareda- 
riya Duhokê bo Rûdawê rage- 
hand ku şandeya wan serdana 
hinek şaredariyên Kurdan li Ba- 
kurê Kurdistanê kir û berê xwe 
da awayê rêvebirin û cûrên 
proje û cîbicîkirina wan û got: 
"Qonaxa yekem ku em hev nas- 
bikin û agahiyan bidin hev, di 
pêşerojê de bi awayên pratîk 
emê peywendiyên xwe bipêşxî- 
nin." 

Herwiha Serokê Şaredariya 
Sûr a Amedê Abdullah Demir- 
baş di daxwiyaniyekê bo Rû- 
dawê axaftinê Serokê Şareda- 
riya Duhokê piştrast kirin û 
pêde çû; "Yek ji meseleyên ku di 
dema hilbijartinên Herêmê de 


hat tekezkirin sazkirina pey- 
wendiyan li gel şarevaniyên He- 
rêma Kurdistanê, bû. Civîna me 
li gel Şaredariya Duhokê jî div ê 
çarçoveyê de bû, lê em bi vê 
yekê naminin û emê hewl bidin 
li gel şaredariyên parêzgehên 
din jî peywendiyan saz bikin." 

Rêjeya bêkariyê li seranserê 
Tirkiyê nemaze li Bakurê Kur- 
distanê di asteke bilind de ye. Li 
Herêma Kurdistanê jî bi me- 
besta nûkirin û avakirinê bi 


dehan û sedan fîrmeyên Tirkî 
projeyan cîbicîh dikin, lê kêm 
caran xwediyên wan Tirk in ger 
fîrmeyên Kurdî jî di nav de be 
biçûk in û ne di asta pêwîstiyên 
avakirinê de ne. 

Abdullah Demirbaş dibêje 
heta niha wek tê xwestin wan 
karsaz û sermayedarên Kurd 
dehif nedane û asankarî bo wan 
nekirine da herin Herêma Kur- 
distanê: "Lê li gel Şaredariya 
Duhokê di warê rêyan û dirust- 


Karê bav û kalan dikin, lê naxwazin zarokên wan wek wan bijîn 

25 saliya 
koçkirina 
Cegerxwîn 


Di roja 22ê cotmeha 2009’an 
de, bi helkefta derbasbûna 25 
salan di ser koçkirina Seydayê Ce- 
gerxwîn re, grûbên siyasetmedar, 
rewşenbîr û hezkerên peyva kurdî a resen serdana gora wî 
kirin, gurzên gulan li ber sere wî danîn û hin helbestên wî 
xwendin. Di serî de mamoste Hemîd Derwêş (Sekretêrê Par- 
tiya Demoqratî Pêşverû Kurd li Sûriye), yê ku wek hevalekî 
Cegerxwîn yê şexsî bû hem jî Cegerxwîn endamekî Partiya wî 
bû. Wî gurzek gul li ser gorê danî û bi rêzgirtinek mezin li pêş- 
berî gora wî sekinî. Her wiha grûbê rewşenbîran jî ku ji min, 
mamoste Derwêşê Xalib, Mamoste Rezo Osê, yê ku tevî ne- 
saxiya xwe di gel kebaniya xwe hatibû û gelekên din pêk dihat, 
me jî gurzek kulîlkên rengîn li ser gora wî danî... 

Heja ye gotinê ku gelek şandên din jî bi gul û kulîlk hatibûn 
serdana gora Cegerxwîn, lê ne bi girsbûna partiya pêşverû... 
Danê êvarî me ahengek bo heman bîranînê di hola Dr. Nûred- 
dîn Zaza de, li bajarê Qamişlo pêk anî. Di wê ahengê de jima- 
rek mezin ji nîvîskar, rewşenbîr û ji kesayetên welatparêz û 
hevalên Cegerxwîn yên Partiya Pêşverû lê amade bûn. Di dest- 
pêkê de ez li ser berhem û karê wî axivîm û min balkêşand li 
ser xebatên wî ji bo milletê kurd û min got: Ji mafê Cegerxwîne 
ku em wî bi bîr bînin û ji mafê her kurdekî ye ku xwe bi nave 
Cegerxwîn paye, serbilinid û bextewer bibîne.. Hem jî min hel- 
bestek xwend. Di pey re nîvîskar Derwêş Xalib li ser rola Ce- 
gerxwîn di derbarê nûjenkirina tore û çanda kurdî de gotarek 
xwend û û gelek nimûne ji helbestên wî gotin.. .Dipey re Meh- 
mûd Badillî gotarek li ser rola Cegerxwîn di derbarê xebata 
jina kurd û şiyarkirina wê xwend... 

Gotina dawî a mamoste Mamoste Hemîd Derwêş bû. Wî 
çend dîmen ji bîranînên xwe bi seydayê Cegerxwîn re anîn 
holê û got: Min Cegerxwîn di sala 1954 de naskir, piştî ku me 
Partî di sala 1957 de avakir.. Hevala ez şandim Qamişlo bo dî- 
tina wî, da ku ew û Partiya wî (Azadî) ya ku berî hingê hatibû 
damezirandin, tevlî partiya me bibin... Dawî Cegerxwîn qe- 
bûlkir û tevlî partiya me bû... û ma endamê komîta navendî 
heta roja dawî.. Ji wê hingê ve ez û Cegerxwîn rojane man bi 
hev re... Min geleld jê hizdikir û geleld xizmeta wî dikir. Tevlî 
l<u ez sekretêrê partiyê bûm, min qeytanê sola wî girêdidan... 
Gelek nîşanên Cegexwîn yên hêja hebûn: 

-Alîkariyê doza jina kurd bû di warê maf û xebatê de. 

- Mêrxas bû di dîtinin û nerînê xwe de. 

- Dijî kevneperistiyê bû. 

- Ne tenê helbestvan bû, lê belê siyasî jî bû.. Gelek ji hez mil- 
letê xwe dikir û ji ber vê yek dihat girtin û zindankirin.. 

Di dawiyê de gelekan ji kesayetiyên beşdar nerîn û dîtinên 
xwe derbarî Cegerxwîn anîn ziman. 


AIDS li Rojhilatê Kurdistanê zêde dibe 


Sabir Qadirî 


Sine (Rûdaw) - Li gor dane- 
yên fermî yên Wezareta Tendi- 
rustî ya Komara Islamî ya Iranê 
li navçeyên Kurdistanê 5000 
rewşên nexweşiya AIDS’ê hene. 
AIDS ku heta sala 1981’ê wek 
nexweşiyeke nenaskirî mabû, di 
sala 1987’an de cara yekem li 
Iranê jî derket holê û piştî 22 
salan, niha hejmara nexweşên 
AIDS’ê li Iranê li gor îstatîstîkên 
fermî yên Wezareta Tendirustî 
digihe 20 hezar kesan. Lê sazî û 
dezgehên sivîl idia dikin ku li 
îranê zêdeyî 50 hezar nexweşên 
AIDS’ê hene. 

Hejmara qurbanên AIDS’ê li 
cîhanê bi giştî jî zêde dibe û 
heta îro zêdeyî 25 milyon kesan 
canê xwe jiber vê nexweşiyê ji 
dest dane. Îstatîstîkên Rêxistina 


Tendirustî ya Cîhanî WHO ya 
bi UN re kar dike, dide xuyaki- 
rin ku ji sedî 80 guhastina vê 
nexweşiyê bi rêya têkiliyên cinsî 
ye. Lê berpirsên Wezareta Ten- 
dirustî ya Komara Îslamî ya 
îranê radigihînin ku li îranê 
tenê ji sedî 4 ji hejmara nexwe- 
şan bi rêya sêksê tûşî vê AIDS’ê 
bûne. 

Nûnerê bajarê Seqz û Bane li 
Parlamenê îranê Fexreddîn 
Heyderî dibêje ku ku li gor we- 
latên din bi giştî hejmara nex- 
weşên AIDS’ê li îranê kêm e, lê 
belavbûna vê nexweşiyê vedi- 
gere gelek faktorên çandî û ci- 
vakî. Heyderî eşkere kir ku 
Wezareta Tendirustî ya îranê û 
navendên tendirustiyê xemsar 
in û wiha got: "Mixabin naven- 
dên bi Wezareta Tendirustî ve 
girêdayî, ji bo nehîştina vê nex- 


weşiyê şîretên pêwîst nadin 
xelkê. Divê Wezareta Tendi- 
rustî girîngiyê bide hişyarkirina 
xelkê û divê di qonaxên xwen- 
dinê yên seretayî, navendî û lîse 
de şîretkarî li xwendekaran bê 
kirin." 

Jimara nexweşên AIDS’ê li 
Parêzgeha Sine nêzîkê 800- 
1500 kesan e û li Azerbaycan a 
Rojava nêzîkê 500-1200 kesan 
e. Herwiha li Kirmaşanê 3000 
kes bi AIDS’ê ketine. Lê li gor 
îstatîstîkên navendên sivîl û sa^ 
ziyên NGO hejmara nexweşên 
AIDS’ê zêdeyî 9000 kesan e. 

Ji aliyekî din çavdêrê rewşa 
Rojhilatê Kurdistanê Dr. Rehîm 
|Ferehmend belavbûna narkotî- 
kan û planên hinek aliyan wek 
sedemên sereke yên belavbûna 
nexweşiya AIDS’ê li navçeyên 
Kurdnişîn binav dike û dido- 


mîne: "Li welatên din sedemê 
sereke yê belavbûna AIDS’ê 
peywendiyên sêksî ne, li Rojhi- 
latê Kurdistanê jî narkotîk û ala- 
vên bikaranîna wan in." 

Navbirî behsa sedemên zê- 
debûna AIDS’ê dike û pêde 
diçe: "Bêkarî û paşketina aborî 
jî di zêdebûna AIDS’ê de sede- 
mên serekî ne. Mixabin ne li 
Kurdistanê tenê lê li seranserê 
Iranê Istatîstîkeke eşkere û di- 
rust tune ku hejmara rastî ya 
nexweşên AIDS’ê destnîşan 
bike." 

Partiyên Rojhilatê Kurdis- 
tanê jî herdem dibêjin ku destê 
Komara Îslamî ya îranê bi xwe 
di belavkirina nexweşiya 
AIDS’ê û narkotîkan de heye. Bi 
baweriya wan hikûmet wiha 
dike ji bo dengê nerazîbûna 
xelkê bitemirîne. 


Berlîn (Rûdaw) - Li Sûriye 
girtina Kurdên pênaber yên ku 
ji Almanya tên dersînorkirin 
berdewam e. Piştî mohrkirina 
peymana paşveşandina pena- 
berên ji Sûriyeyê, çendîn pena- 
berên Kurd paşve hatin şandin 
û ew ji aliyê hezên rejîmê hatin 
binçavkirin. Niha dadgeheke 
Almanya paşveşandina pena- 
beran rawestand. 

Roja 8’ê vê mehê de polîsên 
Alman li nêzîkî bajarê Almanya 
Bielefeldê avêtin ser qampekî 
penaberan û malbata Kurdên 
Ezîdî, malbata Cindo girtin û 
berê wan dan Şamê. Malbata 
Cindo jî yek ji wan malbatên ji 
Başûr-Rojavayê Kurdistanê bû, 
ku mafê wan yê penaberiyê na- 
hatibû qebûl kirin û bi paşve- 
şandinê ve rû bi rû bûn, nemaza 
piştî li hev hatina hikûmetên 


'A ’ 1 r brauchen ganz verschiedene 

Menschen 

damit die Vlelt sich drehî! 
kbschiebuncj von Kindern 
ist unseres Rechtsstaates 
unwurdigf 


Xizmên penaberan li dijî dersînorkirinê li hin deverên Almanya çalakiyan lidardixin 




Almanya û Sûriyeyê li ser paş- 
veşandina 7000 penaberên wî 


welatî. Li gor agahiyên "Saziya sellschaft fur bedrohte Völker” 
Gelê li Jêr Tehdîdê ne / Ge- (GfbV) jinebiya 55 salî Sexa 


Cindo, keça wê ya 22 salî û 
hersê lawên wê li balafirgeha 
Şamê bi sedema tevlîbûna çala- 
kiyên li dijî rejîme, hatin binçav- 
kirin. Paşveşandina malbata 
Cindo di van du mehên dawîn 
de bûyera sêyem bi vi rengî ye. 

Beriya wê jî ciwanê Kurd 
Xalid Kenjo di l’ê îlona borî 
paşve hatibû şandin û di 13’ê 
mehê de li Qamişloyê, bi îddaya 
“belavkirina agahiyên nerast” ji 
aliyê hezên ewlekariya Sûriyeyê 
hatibû binçavkirin. Xalid Kenjo 
di sala 2002’an de li Almanyayê 
doza penaberiyê vekiribû û 
daxwaza wî di hemû astan dad- 
weriyê de hatibû redkirin. 

Herçiqas Wezareta Derve ya 
Almanyayê ji rewşa mafê miro- 
van li Sûriyeyê bi guman e û 
dide xuyakirin ku girtî tên îş- 
kence kirin, rastî lêxistinê tên û 
girtî tên windakirin jî, heta niha 
peymana paşveşandinê neha- 
tiye betalkirin. Li gor agahiyên 
rexistina mafê mirovan Am- 


nesty International (ai) di sala 
2008’an de 5 mirov di girtîge- 
hên Sûriyê de hatin kuştin. 
Çendîn rêxistinên mafên miro- 
van yên wekî GfbV û Pro Asyl 
bang li Wezirê Navxwe yê Al- 
manyayê Wolfgang Schauble 
kirin ku paşveşandina penabe- 
ran rawestîne û peymanê betal 
bike. Lê li beramberî vê dax- 
wazê berdevkê Schauble ragi- 
hand ku “ji bo paşveşandinê 
parêzgehên Almanyayê ber- 
pirsyar in.“ 

Di vê navberê de Dadgeha 
Îdarî ya bajarê Osnabruck (Ver- 
waltungsgericht Osnabruck) di 
doza penaberekî Kurd bi navê 
S.H. di 7’ê vê mehê de biryara 
paşveşandina ji bo Sûriyeyê ra- 
westand. Di biryarê de hatiye 
gotin ku dadgeh bi guman e ku 
penaberên paşveşandî ne tenê 
rastî lêpirsînê tên, lê ew bi çen- 
dîn mûameleyên din yên şîd- 
dete re rû bi rû dimînin. 


Ligor îstatîstîka navêndên sîvîl hejmara nexweşên AIDSê li Kirmaşanê 3000, Sine navbera 800-1500 kes in. Ev hejmar li hemû herêmên Kurdan 9 hezar e. 

Deriyê "vebûnê" hat girtin! 


Prof. Yasin Aktay 


Sabahat Tuncel 


Ayhan Aktar 


Enqere (Rûdaw) - Pêşwaziya ku li 
“komên aştiyê" hat kirin li Tirkiyeyê bû 
sedem ku AKP pêvajoya Vebûna 
Kurd“ bide rawestandin. Serokwezîrê 
Hikûmeta AKP'ê Erdogan ku ji pêşwa- 
ziya Kurdan acis e û bûye hedefa rex- 
neyên tûj yên partiyên muxalîf, hatina 
/koma aştiyê“ ya Ewrûpa da rawestan- 
din. Li aliyê din çapemeniya Tirk bi 
giştî “pêşwaziya gel ya beramberê 
koman wek “şova DTPê“, helwestên 
dozgeran wek “binpêkirina huqûqê" û 
hatina gerillayan jî wek “teslimbûnê“ 
binavdike. Partiyên mûxalîf û dijberên 
proseya aştiyê CHP û MHP jî hikû- 
metê bi stûxwariya hember daxwazên 
PKKê tawanbar dikin. 

Li beramber coşa Kurdan ya aştiyê, 
helwesta partiyên mûxalîf û zimanê 
provakatîf ya çapemeniyê ji niha ve bû 
sedem ku li gelek deverên Tirkiyê ye, 
êriş li ser Kurdan bê kirin. 

Propogandaya ku ji aliyê çapeme- 
niyê wek "serkeftina Kurdan û têkçûna 
Tirkan tê binavkirin bû sedem ku li 
Elezîz, Enqerê û li Konyayê mal, dik- 
kan û avahiyên DTPê bibin hedefa êrî- 
şên nîjadperestên Tirk. 

Ji aliyê din KCK daxwuyand ku, 


konsolosên Tirkiyêyê belgeyên rêwîn- 
giyê nedane endamên koma ku wê ji 
Ewrûpayê vegere. Li gor daxuyaniya 
Cîgirê Serokê KCKê Zubeyir Aydar 15 
kesên ku ji bo vegerê amade kirine dix- 
westin di 28ê Cotmehê de wê ji Bala- 
firgeha Dusseldorfê birêvekin 
Stenbolê. Di heman demê de Waliyê 
Stenbolê Muammer Guler daxuyand 
ku wê destûr nedin koma navborî ji 
Ewrûpayê were Stenbolê. 

Herçend Aydar got ku, “ne hewce ye 
koma Ewrûpa bi girseyî bê pêşwazîki- 
rin jî“ Serokwezir ji Pakistanê daxu- 
yand, ku hatina koma Ewrûpayê 
paşvexistine. 

“Muxalefet raya giştî gur dike” 

Li aliyê din nûnerê saziyên civakî li 
ser xetimandin û helwestên tund yên 
dawîn daxuyandin ku wê rawestandin 
û xetimandina pêvajoyê bibe sedema 
şer û pevçûnan. 

Mamosteyê Zanîngeha Selçuk û pis- 
porê siyasî Prof. Yasin Aktav, parla- 
menterê AKP’ê yê Amedê Mehmut 
Erdogmuş, Parlamentera DTP’ê ya 
Stenbolê Sebahat Tuncel û Mamosteyê 
zanîngehê û nivîskarê rojnameya Ta- 


rafê Ayhan Aktar li ser vegera komên 
aştiyê û pêvajoya çareserkirina pirsgi- 
rêka Kurd de ji Rûdawê re axifîn. 

Prof. Yasin Aktay: 

Vegera herdû grûbên PKK’ê serkef- 
tina pêvajoya çareserkirinê ye. Lê belê 
CHP û MHP bi awayekî din û wek ser- 
keftina PKK’ê berê xwe didin vê pên- 
gavê û ev helwesta wan ne helwesteke 
niştîmanî ye. Ew raya giştî gurdikin. 

Mahmut Erdogmuş 

(Parlamenterê AKP’ê yê Amedê): 

Vegera herdu grûban bandoreke 
berfireh kir. Roja vegera wan grûban li 
Amedê wek cejnê bû. Ger aştî bicîh 
bibe, pêwîst e roja 19’ê cotmehê bibe 
cejneke niştîmanî. Pêwîst e ji bo serkef- 
tina pêvajoya careserkirinê nazikiya 
rewşê li ber çav bê girtin." 

Sebahat l’uncel 

(Parlamentera DTP’ê ya 

Stenbolê): 

Eger dewlet rê li pêşiya ragehandina 
nexşerêya Öcalan negirtiba, pêngava 
îro wê berî du mehan bihata bicîhkirin. 
Em bizanin ku dewlet e li ser çareser- 


Sohbetek li gel Cemal Nebez 

"Ne tenê li miriyan li saxan jî rêz bigrin" 


Hêmin Abdulla 


Köln (Rûdaw) - Herçiqasî min pir- 
tûkên wî xwendibûn û li gel nivîsên wî 
jiyabûm jî, lê belê hê derfet çênebûbû 
ku Cemal Nebez ji nêzîk ve bibînim. 
Hefteya borî dema dibihîze hevkarê 
me Ako Mihemed ji Hewlêrê hatiye, bi 
trênê ji Berlînê heta Kolnê tê. Dema li 
stasyona Kolnê me mamoste Cemal 
dît, min ne dixwest wek Faris dibêjin 
'bibim mêvanê nevexwendî’ Lewma li 
gor min normal bû tenê slavekê lê 
bikim û piştre wî û mêvanê wî bi tenê 
bihêlim. Lê wî bi germî em herdu hem- 
bêz kirin û vexwendin li gel wî herin ci- 
hekî aram rûnin. 

Berî wî bibînim, min wiha hizir dikir 
ku Cemal Nebez kêmaxaftin be û wek 
beşekî zêde ji wan akademisyenên min 
berê naskiribûn, corek ji nefismezinî û 
xwe zana dîtin pêre hebe. Helbet ger 
wiha bûya jî, neheqî nedikir. Lewre 
bawer nakim Kurdekî paqij hebe xwe 


deyndarê Cemal Nebez nehesibîne, ku 
bi kitêb û lêkolînên xwe çavê zêdeyî 
nifşekî vekir û ew fêr kirin çawa bi şê- 
wazeke dirust hez ji welat û neteweya 
xwe bikin. Lê piştî hevdîtinê û gotû- 
bêjê, min fahmkir ku Nebez ne ku bi 
tenê îddîaya zanabûnê nake, lê dibe ku 
bi tundî jî berê xwe dide xizmetên ku 
heta niha ji netewa xwe kirine. 

Nebez digot: “Astengî pir bûn, yan 
na me karîbû karên mezintir jî pêk bia- 
niya.” Dema qala hinek xeletiyên me 
yên dîrokî jî ku hinek kesayetiyên Kurd 
dikin û piştî derbasbûna deh salan ser 
wan poşman dibin, kir digot: “Niha çi 
feyda poşmaniyê heye? Êdî dema pê- 
wîst bo rastkirina xeletiyan derbas 
bûye.” Dibe ku ev peyv bo kesên ku ça- 
renûsa Kurdan niha di destê wan de ye, 
zengilê hişyariyê be: Xeletiyên dîrokî 
nekin, jiber dibe ku êdî dema we tune 
be bo rastkirina wan. 

Kêfa min ji rûniştinên dûr û dirêj re 
naye. Bi baweriya min gotûbêjeke wiha 


berhemdar ku herdû alî ji hevdu fahm 
bikin û li hevdu guhdarî bikin, divê ne 
zêdeyî seatekê dirêj bike. Nemaze ku 
ew kesê tu gotûbêjê li gel wî dike Kurd 
be bi piranî berî derbasbûna wê seatê jî 
tu hest dike bi dûbarebûnê û vegotina 
çîrok û agahiyên berê. Lê belê bi Cemal 
Nebez re ne tenê seatek lê dibe ku rojek 
bi temamî jê kêm be bo guhdarîkirina 
wî û danûsitendinan li gel wî. 

Cemal Nebez di nava her behseke 
germ û giliyekî rast de serpêhatiyeke 
xwe ya li gel Beşîr Muşîr vedibêje. 
Dema behsa -ustad dikir, bi girnijî- 
neke dilovan û xoşewîstiyeke mezin di- 
axft. Herwiha dema axaftinên 
mamosteyê xwe jî dûbare dikir, ji dilê 
xwe tîqetîq pê diket û dikeniya. 

Cemal Nebez behs dikir çawa di 
dema xwe de wek mamosteyekî zanîn- 
gehê li Almanya piştîvaniya wan xwen- 
dekaran kir ku xwestine mamosteyên 
wan li wan guhdarî bikin. Lê mamoste 
ji dil hevkariya wan nedikirin loma ji 


CemalNebez 

wan aciz dibûn. Nebez digot: “Pêwîst e 
rêz li mamosteyan bê girtin.” Dema 
piştre jî qala mamosteyên xwe dikir, 
min hest dikir ku pir bi rêzdarî qala 
wan dike û bi serbilindî behsa wan 
dike. Wek mînak derbarê mamoste- 
yekî xwe yê Almanî ku zanayê gerdûn- 
nasiyê bû digot: “Mirovekî pir zîrek bû. 
Di jiyana xwe de pir kêm digrîm, lê ser 
mirina wî mamosteyê xwe yê zana pir 
giriyam.” 


(Wêne: Rûdaw) 

Mamoste Cemal digot: “Mirin tiş- 
tekî xwezayî ye û her tê.” Bawer dikim 
ku hatina vî tiştê xwezayî wê hinarikên 
gelek xwendkarên vî mirovî bi rondi- 
kan şil bike, lê gelo ne baştir û rasttir e 
ku heta sax e rêz lê bê girtin? Hogirek 
dibêje sedemê girîngiya Cemal Nebez 
jiber ew diyardeyê û pir zehmet e di 
nav Kurdan de dûbare bibe. Çiqasî rind 
bû ger me bêhtir qedrê vê “diyardeya 
dûbarenebûyî” zanîba. 


Kurdekî li Arnheimê 
hat revandin 


Arnheim (Rûdaw) - Her çend ku 
ev du heftiye winda ye, polîsên Hol- 
landa dawiya hefteya borî eşkere 
kirin ku Kurdek rûniştvanên bajarê 
Arnheimê ji aliyê grûbek nenas ve 
hatiye revandin. Metin Aydinê 45 
salî ku ji Dêrsimê ye, xwediyê kafe- 
yek û çend dezgehên otomatên qû- 
marê bû. Heta niha kes nizane çi bi 
serê Metin hatiye û ew grûba ku wî 
revand kî ne. 

Rûniştvanê taxa Raykersvud ya 
bajarê Arnheime Metin Aydin ji 
aliyê cîran û hevalên xwe ve wek zi- 
lamekî dilsoz û rêzdar dihat naski- 
rin. Muşteriyekî cafeya wî ji 
rojnameya Telegrafa Hollandî re ra- 
digihîne ku Metin Aydin ji bo wî 
wek bavekê bû: ATikariya min kir ku 
zanîngehê bixwînim. Ez niha jî têna- 
gihim çima hatiye revandin.” Cîra- 
nekî Hollandî jî dibêje: “Min li taxa 
me di derbarê wan de ti tiştekî xirab 
nebihîstiye.” 

Otomobîla polîsan 

Beriya ku Aydin bê revandin bi 
çar şevan, şeva 9’ê Cotmehê dema 
lcafeyê digire û vedigere mal, hevjîna 
xwe agahdar dike ku du otomobîl 
ketine pey û heta nêzî mala wî li gel 
hatine. Êvara 13’ê Cotmehê 7 zilam 
tên ber deriyê mala Metin û bi zorê 
wî radikêşin nav otomobîla xwe. Ew 
zilam li ser otomobîlên xwe glopên 
şîn ên polîsan datînin û wisa nîşan 


didin ku ‘Tîmên taybet yên polîs in.” 
Niştecîhên taxê bi çavê xwe girtina 
wî dibînin û dibin şahidê wê yekê ku 
7 zilam otomobîla Aydin a Merce- 
des li gel xwe dibin û gûmanê peyda 
dikin. Ji ber Metin dike qêr û hewar 
û naxwaze bi wan re biçe. Ji ber vê jî 
cîranên wî têkilî bi gel polîs re datî- 
nin. 

Polîsan hefteyek zêdetir nûçe 

veşartin 

Polîs hefteyekê nûçeya revandinê 
nedan çapemeniya Hollanda. Heta 
niha jî çîrok nehatiye zanîn û roj- 
name ji ber sedema bêdengbûnê di- 
pirsin ku bersivekî vekirî ji polîsan 
nabihîsin. Hevjîna Metîn ji polîs zê- 
detir hêviyê ji capemeniyê dike û 
dixwaze zêdetir li ser wê dozê bini- 
vîsin: “Bi wê sedemê ji bo dîtina 
Metin wê raya giştî çêbe û gelek kes 
wê karibin bibin alîkar.” Birayê 
Metin ê biçûk Mehmet Aydin se- 
demê revandina birayê xwe nizane 
û gûmana wî naçe li ser ti kesê. Wiha 
dibêje: “Metin kesek zêde rastbêj bû. 
Kîna wî ji ti kesê nebû. Ti pirsgirêkên 
wî li gel ti kesê nebû. Ew ne endamê 
ti partiyek siyasî bû û tenê karê ba- 
zirganiyê dikir.” 

Tê gotin ku, beriya deh salan 12 
xwediyên kafeya ku hina Metin bi- 
kartîne, hebûn. Ev yek dibe ku ji 
polîs re rêça revandina Metin derxe 
holê. 


kirina pirsgirêka Kurd çiqasî pêdagir e. 
Divê em hinekî çaverê bikin û di biryar 
girtinê de lezgîniyê nekin. 

Ayhan Aktar 

(Nivîskarê Rojnama Tarafê): 

Vegera grûbên aştiyê gaveke baş e û 
ji bo bidawîanîna bêbaweriyê pênga- 
veke girîng e. Ev pêngav qrîza bêbawe- 


riya Kurdan beramber dewletê ber bi 
çareseriyê dibe, lê belê pêwîst e ew 
grûbên ku vegeriyan helwesteke wiha 
nekin ku bibe sedemê gurkirina raya 
giştî. Muxalefet jî vêya bikar tîne û bi vî 
awayî raya giştî li dijî hikûmetê gur 
dike. 

Hozanê navdar Baran: 

Hostayê min bavê 


Ismet Siverekli 

Rûdaw (Berlin) - Hozanê navdar (Ali) Baran, 
bi du zaravayên kurdî stranan pêşkeş dike. Ew ji 
bajarê Dersimê ye. Malbata wî li herema Dersimê 
de malbateke navdar e. Bavê wî hunermendê bi 
nav û deng Mahmud Baran ê. Ew di nav stranên 
Arif Cizrewî, H. Cizrewî, Kewîs Axa, Meryem 
Xan û de mezin bûye û hê jî stranên wan deng- 
bêjan arajman dike û bi awayekî nûjen distirê. 
Stranên wî ye şoreşgerî bûn sedemê terikandina 
welat. 

Em sohbeta xwe bi sedemên derketina ji welat 
dest pê dikin: "Ez cara yekem di sala 1976’an de li 
navçeya Xozatê, Dersimê derketim ber gel û bi 
kurmancî stran got. Pişt re li gelek deran bi stra- 
nên şoreşgerî derketim pêşberî gel. Stranên min 
li ser gel gelekî bandor kirin. Ji bo vê yekê polîsê 
Tirk gelek caran êrîşê min kirin. Min di sala 
1977 an de li bajarê Amedê di sînemaya Dîlanê de 
konserekî xurt lidarxist û li vir hatim girtin û du 
mehan di girtîgehê de mam. Piştî girtîya Amedê, 
min koçe Almanyeyê kir." 


H o z a n 
Ali Baran, li 
diasporayêjibo 
perwerdebûna xwe 
serî li zanîngehê dixê û 
beşa kîmya û muzîke dix- 
wîne. Piştî re dest ji xwendina 

kîmyayê berdide û bi tenê bi muzîkê re mijûl 
dibe. "Min li diasporayê xebatê xwe yên mûzîkî 
domandin û di sala 1981’an de albûma bi 
navê "Lo warê" derxist. Piştî vê albûmê 
min di 1982’an de "Derîyê Hepis- 
xane", di 1987’an de "Ey Der- 
sim", di 1989’an de "Helepçe û 
Zindan" û di 1991’an de "Cene 
Cene" amadekir." 

Baran di sala 1992’an de serî li saziyên fermî 
dixê û dibe hemwelatiyê Alman. Di vê salê de ser- 
dana Tirkîye û Kurdistanê dike û li gel huner- 
mendê Tirk Arif Sag xebata hûnerî dimeşîne: 
"Piştî zivirandina min li Kurdistanê, min demekî 
dirêj bi hunermendê Tirk Arif Sag re xebatê kir. 
Di ancama vê xebatê de min di 1985’an de kaseta 
"Destê Ma", ku ji alîyê radyoya Alman ve hatibû 
keydkirin, amade kir. Paşe min albûma "Destê 
Ma" û di sala 2000’an de jî "Evina Me" û di 2005’an 
de "Teberik" çêkir." 

Ji bo wî jiyan welat û gelê Kurd e: "Jiyanek bê 
gel wek germiyek be tahm e. Daxwaza min ewe 
ku zarok bi çand û adetên Kurdî bên mezin kirin 
û jiyankirin. Hevîya min ewê l<u ez ji gele xwe re 
xizmetê bikim û ev felsefeya jiyana min e û ew ji 
bo min serbilindî ye." 

Hûnermendiya wî ji malbatê tê:" Ji mal de em 
bi kurmancî dipeyivîn. Bavê min hunermendê bi 
nav û deng Mahmud Baran e. Di sala 1975’an de 
çu ser dilovaniya xwe. Kaseten mûzîkê yên bavê 
min hene û dayika min jî xweş distre, ji bo vê se- 
demê zarokatiya min di nav hûnerê de derbas bû." 


Ew ji herema zazakî tê û stranên xwe herî zêde 
bi zaravê kurmançkî distire: "Ez ji herêma Dêr- 
simê me. Li wir bi gelemperî bi kirdkî tê axaftin. 
Lê ez zêde bi zaravayê xwe kurmancî distirim, li 
gel vê yekê bandora zaravayê zazakî jî li ser min 
heye û car caran dimilî jî distirim. Ez ji zaravayê 
dimilî hez dikim; çava ku Kurdê Dihokê bi so- 
ranî distirin, ez jî bi dimilkî distirim. Ez di al- 
bûmên xwe de her dem 2 an jî 3 stranên 
dimilkî bi cih dikim. 

Berê bi çend mehan UNESCO’yê li ser zima- 
nên ku li ber wendabûnê ne, raportek weşand û 
di vê raporê de zimanê zazakî jî hebû: "Zimanê 
dimilkî di demekî zehmet de ye; lê pirsgirêka mi- 
rovên ku dimilî diaxifin eve ku zimanê xwe di ji- 
yana rojane de bi kar nayînin. Dimilî hemû li 
heremekê jiyan nakin û ji hev qetiyane; di kom- 
kujiyan de derbas bûne. Gelê Zaza ji dema Os- 
maniyan de heta îro bûye berxê ber kêrê. Piraniya 
wan Zerdeştî ne, bi zor û komkujiyan bûne Mus- 
luman. Li Tirkiyeyê nêzîkê 3 mîlyon Zaza hene û 
zimanê wan di xetera tunebûnê de ye, eger em lê 
xwedî dernekevin. Rewşa dimiliyan li ser min 
bandoreke mezin kiriye. Ez hîn zarok bûm, apê 
min stranek ji min re digot, navê stranê "Bûkê" bû. 
Ev stran min di sala 1987’an de di 
albûma ‘Ey Dêrsimê' de got, 

Bandora wê stranê li ser 
min nebûyane, ez îro ne- 
dibûm hunermend." 

Baran di derbarê 
hostayên xwe de 
wiha dibeje: "Hos- 
tayê min bavê min 
bû û ez di bin ban- 
dora wî de mame. 

Heta niha 34 sal e, ez 
her dem jî wî ji bir 
nakim û guhdarî wî 
dikim. Min heta 
niha 10 albûm 
amade kiriye 
û di wan 
h e m û 
albû- 


Hozan Baran: Ez hîn zarok bûm, apê min stranek ji min re digot, navê stranê 'Bûkebû 


yek an jî du stran ê bavê min in." 

Gelek stranbêjên Kurd guhe xwe nadin wêjeya 
Kurdî: "Eger stranbêjên Kurd guhê xwe nedin wê- 
jeya Kurdî, ev yek şaşiyek pir mezin e. Huner- 
mend wek ronakbîr divê pirsgirêken gelê Kurd 
bide ber çav û jana dilê dayikên Kurd bizane. Eger 
mirov vê nede ber çava, wê çawa stranên kurdî 
bistirê û çawa rewşa gelê xwe bîne ziman. Stran- 
bêj nikare bêje ez tenê distirim, jiyana Kurdan û 
daxwaza gelê Kurd ne pirsgirêkên min in’ Divê 
stranbêj stranên xwe bi xwe çêke û binivîse. Ji bo 
vê yekê divê daxwaza gelê xwe bizane, rewşa wî 
bi stranan bîne holê. 

Di hunera we de rola Cegerxwîn, Feqiyê Tey- 
ran û Melayê Cizîrî çi ye? "Min ji berhemên Ce- 
gerxwîn, Feqiyê Teyran û Melayê Cizîrî sûd 
wergirtiye. Raza diroka Kurdan di nav berhemên 
van hunermend û nivîskaran de ye. Divê mirov ji 
wan sûd bigre." 

Hozan Ali Baran dixwaze serdana Herêma 
Kurdistanê bike: "E i dixwazim serdana Kurdis- 
tanê bikim û li wê derê konseran bidim. Ez nax- 
wazim wek turist herim wir. Daxwaza min ev bû 
ku dezgehek Kurd min dawet bike û li gel min bi- 
xebite." 

Baran di dawiyê de bahsa pîlan û 
projeyen xwe yên peşêrojê jî dike: 
li benda CD’ya nû me. Di 
van rojan de ewê derkeve û 
em amadekariya klîpeki jî 
dikin. Ez dixwazim 
herim Kurdistanê û CD 
yaxwebidim nasandin; 
ji bo vê di nav xebatê de 


me 


(Wêne: Rûdaw) 


Fîlmên Fransî li Hewlêrê bûn 





Hewlêr (Rûdaw) - Li Hew- 
lêrê mîhrîcana fîlmên kurdî û 
fransî destpêkir. Di çarçova 
mîhrîcanê de gelek fîlm tên 
pêşkêşkirin. Navenda Çanda 
Fransî ya Hewlêrê di çarçova 
çalakiyên hunerî de li Hewlêrê 
mîhrîcana fîlmên kurdî û 
fransî li dar xist. Mîhrîcana di 
21 e cotmehê de destpêkir û 4 
rojan berdewam kir. Di çar- 
çova mîh- rîcanê de gelek bel- 
gefîlm, kurtefîlm û fîlmêrr 
metra dirêj hatin nîşandan. Fîl- 
mên ku li deverên cuda yên 
bajar û li qadên vekirî hatin 
pêşkêşkirin, rastî eleqeyek 
mezin hatin. 

Rêvebera Navenda Rewşen- 
bîrî ya Fransayê, Emly Bonze 
berî destpêka festîvalê bal ki- 
şand ser wê yekê ku armanca 
wan ji festîvalê duristkirina 
pirek çandî di navbera Fransa 
û Herêma Kurdistanê ye. 

Bonze spasiya Hikûmeta Herêma Kurdistan û 
sponsorên festîvalê kir. Zêdetirî 10 şîrket wek 
sponsor pişikdariya festîvalê kirin. 

Di festîvala sînemayê de rojane kurtefîlmek 
kurdî û filmekî fransî bi jêrnivîsa kurdî ji bîne- 


ran re hat pêşkêşkirin. Di nav fîlmên fransî 
de fîlmên wekî Xêrhatin, Largo Winch, Azur, 
Asmirû û neslê pêncem jî hebûn. Fîlmane 
novborî filmên navûdeng ên sînemaya Fran- 
sayê ne. 

"Bir Dag Kavmi, Kayitdişi Bir isyan" 

Kitêba Serhildana Sasonê 


Salihê Kevirbirî 


Rûdaw (Stenbol) - Kitêba siyasetmedar û ni- 
vîskarê Kurd Abdullah Kaya ya bi navê “Bir Dag 
Kavmi, Kayitdişi Bir Isyan” (Qewmekî Çiyê, Ser- 
hildaneke Neqeydkirî) ji nav Weşanên Avestayê 
de derket. Kitêba dabaşa mijarê, bahsa serdemeke 
reş-tarî û tije êş û jan ji me re dike. Bi gotineke din, 
kitêb bi vegotineke herikbar bahsa “Serhildana 
Sasonê” dike ku di nîveka salên 1930’yî de pêk ha- 
tiye. 

Abdullah Kaya di amadekirina kitêbê de, li gel 
ku serî li çavkaniyên nivîskî daye, wisa jî bi kesên 
ku bûyer jiyane û bi mirovên wan bi xwe re daye 
û standiye, fikir û ramanên wan wergirtiye. 

Nivîskarê kitêbê Kaya li ser kitêba xwe wiha di- 
bêje: “Hema bêje herkesê ku hay ji serdema nêz 
ya Tirkiyeyê heye, “Serhildana Sasonê” bihîstiye. 
Lê ez di wê baweriyê de bûm ku derbarê tiştên li 
wir qewimîne de, pir kêm agahî hene. Min xwest 
perdeya li ser bûyera sernixûmandî ya ku ji din- 
yaya derve dûr e rakim. Bi ser de jî min xwest ku 
Tirk, Kurd û nifşên bên hay ji vê karesata pêkhatî 
bibin. 

Abdullah Kaya, di sala 1947’an li Hezoyê (Koz- 
luk) hatiye dinyayê. Piştî qedandina Lîseya Sêrtê, 
ji Beşê Îdarî û Siyasetê ya Fakulteya Zanistên Si- 
yasî ya Zanîngeha Enqereyê mezûn dibe. Piştî 
mufetîşiya salan a burokrasiyê dikeve nava siya- 
setê. Serdemek Serokatiya Şaredariya Hezoyê 
dike. Paşê di DEP, HADEP û DEHAP’ê de rêve- 



berî dike. Li sazûmana leşkerî ya bi navê JÎTEM’ê 
tê îşkencekirin û dikeve girtîgehê. 

Gelek gotarên Abdullah Kaya di rojname û ko- 
varên cuda de hatine weşandin. Her wiha Kaya bi 
navê “Hevriz Agaci” (Weşanên Îletîşîm, Stenbol, 
2002) û “Bablekan” (Weşanên Pêrî, Stenbol 2004) 
xwediyê du kitêban e. 

Rûdaw 


Şêwekar Serhad Bapîr: 

Haya ronakbîrên Kurd, ji hunera 
resiman tuneye! 

Serhad Bapîr kî ye? 

Ez di sala 1964'an de li bajarêTetwanê yê li Bakûrê Kurdistanê hatime dinê. Navê bavê min 
Mele Seîd Çeliker e û ew û bav û kalên wîji Cîzara Botanê ne û bi gelek bavan her mele bûne. 

Diya min ji koçerên Eşîra Alikan e. Bereket di nav da be, em 12 xwişk û bira ne û herwiha 8 ji me zanîngehan 
qedandine. Min dibistana despêkê li Farqîn û Tetwanê û yên navîn û lîseyê jî li Tetwanê xwend. 

Di despêka sala 1983'an ji ber xebatên min ên polîtîk serê min kete beleyê û dewleta Tirk li min geriya, 
wek firar nêzîkê 2 salan li Tirkiyê mam. Di dawiya sala 1984'an wek multeciyekî polîtîk ez derbasê 
Yunanîstanê bûm û ji hingê va ez li Yunanîstanê dijîm. 

Kevaniya min Yunan e û ez bavê Sîpan (17), Siyabend (11) û Sosinê (5 salî) me. 

Bi xêra xebata min a bi metodîk û îstîqrar, zarokên min û xanima min baş fêrî kurmancî 
bûne û herwiha dixwînin û dinivîsînin. 



Atina (Rûdaw) - Şewekarê Kurd ê 
navdar Serhad Bapîr hêj di biçûkahiya 
xwe de bi qabîliyeta xwe ya çêkirina re- 
siman dihese. Her çiqas ku ew xwen- 
dakarekî jêhatî jî bûye lê dîsa jî ew li gor 
gotina wî bi “tiştê beradayî” bi çêkirina 
resiman mijûl dibû. Di rastiyê da çêki- 
rina resiman ji bo wan huner û qabîli- 
yetekî malbatî bû. Niha li cem 8 xwişk 
û birayên wî jî qabîliyeta vê hunerê 
kêm zêde heye. Birayekî wî li Kurdis- 
tanê akademiya hunerên ciwan dix- 
wend lê ji ber zordariya dewleta Tirkan 
dev ji xwendina xwe berda. Herwiha 
xwişkekî wî li Tirkiyeyê akademiya hu- 
nerên sipehî qedand û niha wek ma- 
mosteya resim li wir dixebite. Belê 
Serhad Bapîr di derbarê gelek pirsên 
din de bersiva Rûdawê da. 

Te çawa dest bi hunera şêwekariyê 
kir? 

Piştî ku ez wek multeciyekî bê cî û 
war gihîştim Yunanîstanê, li vir li ba- 
jarê Selanîkî, di navbera salên 1987- 
1992an da min di akademiya hunerên 
sipehî ya zanîngeha Arîstoteles beşa 
resim xwend. ji bo xwendina xwe min 
ji Enstîtuya Kurdî ya Parîsê bursa 
xwendinê stand. Herwiha di navbera 
salên 2001-2007 an da jî min beşa gra- 
fîkê (dîploma diduyan) xwend. Ji sala 
1997an û pê va ez di dibistanên navîn 
û lîseyan da wek mamosteyê resim, fo- 
tograf û dîroka hunerê dixebitim. 

Te heta nîha li çend cihan pêşengeh 
vekîrîne? 

Heta niha min 6 li Yunanîstanê û 1 
jî li Swedê, 7 pêşengehan vekiriye û 
herwiha ez beşdarê nêzîkê 100 pêşen- 
gehên din bûme. Pêşengeha min a herî 
mezin û ya herî zêde balê kişand, îsal 
di mehên nîsan û gulanê da li Navenda 
Çand û Hunerê ya Vafopulîo ya bajarê 
Selanîkî pêkhat. Di vê peşengeha xwe 
de min 92 berhemên ku di navbera 
salên 1988 û 2008’an da çêkiribû nî- 
şanê hunerdostan da. Bajarvaniya Se- 
lanîkê ji bo vê pêşengehê katalogekî 
sipehî da çapkirinê. 

Çi dihêle ku tu her dem li çêkirina 
resmangerm bibî? 

Afirandina hunerê dişibe wek dey- 
nekî ruhî, ango çawa ku mirov deyn- 
darê hinan be û ji mecbûriyetê divê ku 
mirov vî deynê xwe bide. Huner, ango 
ji bo min resim û grafîk, wek nan û avê 
ye ku min xwedî dike û min li ser piyan 
dihêle. 

Civaka Kurd bi çi çavî li hunera wê- 
nesaziyê dinêre? 


(Wêne: Rûdaw) 

Bi tu awayî em nikarin di warê hu- 
nera nîgarî da bi pîvanên welatên pêş- 
ketî li civata Kurdan binêrin. Ji bo ku di 
nav civatekî da huner geş bibe, divê kes 
û saziyên l<u qedrê hunerê dizanin 
hebin, divê bazara hunerê hebe, divê 
civanbendên (koleksiyon) kesan û sa- 
ziyan hebin. Divê galerî û muzaxane- 
yên hunera nîgariyê hebin. Divê 
rexnevan û dîrokvanên hunerê hebin. 
Li ba me hima bêje tu tişt ji vana tu- 
neye. Heta niha ji bilî civanbenda 
xanim Hero Telebanî, haya min ji tu ci- 
vanbendên din tuneye. Malesef heta 
niha tu îmkanên min çênebûn ku ez 
karibim hunera ku ez wê diafirînîm 
pêşberê Kurdan bikim. Tenê di sala 
200l’an de min pêşengehekî grafîkan 
di Kitêpxaneya Kurdî ya Stocholmê da 
pêkaniye, min li wê derê derdorê 50 
berhemên xwe yên ku li ser Kurdan û 
pirsgirêka Kurdî bûn nîşanda, lê ev pê- 
şengeha min bala Kurdên Swedê neki- 
şand û gelek kêm kes hatin pêşengeha 
min. Her çiqas eve ji 20 salan zêdetir e 
ku ez hunera xwe diafrînim, heta niha 
kovar, rojname û televîzyonên Kurdan 
bala xwe nedane hunera min. 

Ern bêjin eger tu pêşengeheke resmên 
nû (kesên tazî) li Amedê an jî lî Hewlêrê 
vekî, ligor te wê reaksiyona civakê çawa 
be? 

Di hunera nîgariyê da, çekirna res- 
mên mirovên tazî yek ji wan mijarên 
sereke ye. Di akademiyên hunerên si- 
pehî da, li seranserê cîhanê (dewletên 
musluman ne tê da) perwerdeya 
xwendekaran li ber modelên tazî çê- 
dibe, ango xwendekar bi salan şiklê 
morfolojiya laşê mirov fêrdibin. Di hu- 
nerê de mijara nîşandana jin û mêrên 
tazî tiştekî ye û porno tiştekî dinê ye û 
ti têkiliya van her du yan bi hev rr tune. 
Ku li bajarên Kurdistanê jî pêşengehên 
mirovên tazî pêkbihata wê temaşevan 
û hunerdostan peydabikira. Ez bawer 
nakim ku wê hinde reaksiyonên xwirt 
yên beşekî civatê li himberê vê yekê 
pêkbihata. 

Doza kurd, problemên polîtîk di hu- 

nera te de çawa dikarin cî bigirin? 

Em wek zarokên netewekî bindest û 
şikestî hatin dinê. Em di pêvajoya têko- 
sîn û daxwazên ji bo azadiya gel û we- 
latê xwe da mezin bûn. Bê guman ev 
rewş çawa ku di hemû beşên din yên 
afirandinê da jî wisa kir, bandora xwe 
li hunera nîgarî jî kiriye. Mijara beşekî 
mezin yên grafîkên min Kurd û doza 
Kurdan e. Di van grafîkên min da ew 



Bindesti, 2005, grafika li ser bleksiglass û dar, 102x82 cm. 


nerazîbûn û protestoya min ya li him- 
berê bindesthiştin û stuxwariya Kur- 
dan hene. Lê belê ev berhemên min di 
nav sinorên îdeolojiyên hişk û totalîter 
de asê nemane, îdeolojiyên hişk û tota- 
lîter tenê dikarin bêhn li hunerê biçikî- 
nin. 

Di hunera şêwekariyê de xewna te ya 
herî mezîn çi ye? 

Her çiqas ku heta niha min hunerekî 
grafîkî yê bi pîvanên navnetewî afiran- 
dibe jî, wek kes hê gelek rê li ber min 
heye û divê hê ez ji nanê gelek tenûran 
bixwim. Mirov tenê bi xebatekî bi israr 
û zêde dikare xwe pêşbixe. 

Lî dîasporayê, hunermendên Ewrûpî 
lî resmên te çawa dinêrin û bî kîjan 
çavî pêşwazî dîkîn? 

Tenê tecrubeya min a Yunanîstanê 


heye, li vir grafîkên min bi gotinên 
pesndar têne qebûlkirinê, dîrokvanên 
hunerê yên Yunan gotar û analîzên 
berfireh li ser berhemên min nivîsîne. 
Lê bele, dema ku dewleta mirov tu- 
nebe, hingê wek hunermendekî “we- 
latekî wenda“ per û baskên mirov jî 
şikestî ne, gelek derî û îmkan li pêş 
mirov girtî ne, di danasîna berhemên 
xwe da rewşekî asê û zehmet dertê pê- 
şiya meriv. 

Plan û projeyên teyên pêşerojê... 

Ji bo plan û projeyên din bê guman 
hevkariya bi sazî an jî bi kesan ra 
hewce ye. Mînak minê bixwesta bi 
rêya bajarvaniyên Amed an jî Tetwanê, 
li Bakûrê Kurdistanê, ji bo demekî 
destnîşankirî atolyên resim û grafîkê 
avabikira û dersan bida ciwanên 


Kurda. 

Di sala 2006’an de ez çûm Herêma 
Kurdistanê, li wir ez ji hunermendan 
fêrbûm ku vayê di her du akademiyên 
hunerê yên zanîngehên Silêmaniye û 
Hewlêrê ne atolyên grafîkê hene û ne 
jî tu mamosteyên ku karibe dersên gra- 
fîkê bide xwendekaran. Minê bixwesta 
li wir atolyekî grafîkan avabikim û der- 
san bidim. 

Eger gotineke te ya din hebe, kerem 
ke... 

Ez bi derketina rojnameya Rûdawê 
kêfxweş bûm. Her wisa gelek kêfa min 
hat ku rojnameya bi navûdeng Le 
Mond Dîplomatîque jî bi kurdî bê 
weşan. Ev bûyerekî gelek hêja ye û di 
sewiya navnetewî da statuya zimanê 
kurdî zexmtir û xwirttir dike. 

Polisen jin yen Silemamye bezar in! 


Dastan Sedîq / Sara Hacî 


Silêmanî (Rûdaw) - Silêmanî 
yekem bajar bû ku di destpêka sala 
2003 an de li îraq û Kurdistanê cara 
pêşî jinên polîs û hêzên ewlekariyê 
anîn ser kolanan. Niha 94 jin wek polîs 
û karmendên trafîkê li Rêveberiya Tra- 
fîka Silêmaniyê kar dikin: 12 efser, 31 
wekîl û 26 fermanber in. Lê hejmara 
polîsên jin her ku diçe kêm dibe. 

Çira Ehmed Letîf yekem polîsa jin a 
trafîkê ye û ji aliyê piraniya şofêrên Si- 
lêmaniyê bi navê "polîsa por zer" tê 
naskirin. Çira Ehmed serbilind e ku li 
Silêmaniyê bûye yekem polîsa jin: 
"Dema min ev kar kir, gelek kesan 
destxweşiya min kirin, lê hinek kesan 
jî qiselok avêtin min." 

Çira ku niha efserek e û du stêrkên 
polîsên trafîkê li ser milê wê ne, li beşê 
yasayî yê Rêveberiya Trafîka Silêma- 
niyê kar dike. Ew bi qise û qiselokên 
mêran ji karê xwe xemsar nebûye: "Ez 
niha jî amade me careke din herim ko- 
lanan. Ji ber min ji nexweşiyê dest pê 
kir. Dema şandeke fermî ji welatekî 
dihat, min wek nimûneya wekheviya 


jin û mêran li Kurdistanê destnîşan di- 
kirin." 

Piştî şeş salan ku polîsên jin di nav 
hêzên trafîkê de bi cih bûn, Rêveberiya 
Polîsên Trafîka Silêmaniyê polîsên jin 
ên trafîkê vegerandin nav Rêveberiya 
Trafîkê û niha hejmara jinan li kolanan 
gelek kêm bûye. Ji Rêveberiya Trafîka 
Silêmaniyê Sertîp Bextyar Mihemed 
bo Rûdawê wiha daxuyand: "Kêmbûna 
polîsên jin ên li kolanan ne bi awayekî 
yekcarî ye. Karê karmendên me ne 
tenê rêxistina çûnûhatina ser lcolanan 
e, lê di beşê tomarkirinê de jî kar dikin. 
Kêmbûna jinan bi biryareke fermî ve 
ne girêdayî ye, lê peywendiya vê bi ce- 
sareta polîsên jin ên traf îkê ve heye l<u 
ew amade ne dakevin kolanan." 

Sertîp Bextiyar rexneyê li polîsên jin 
ên trafîkê digre û dibêje ku li her derê 
xwe piçûk dikin û îmkanên xwe niza- 
nin: "Hinek polîsên jin ên trafîkê bi 
mercê li kolanan tên wezîfedarkirin û 
gelek caran kêmasiyên wan tên lêborîn 
û di heman demê de wek mêran meaş 
werdigirin. Em gelek caran li kêmasi- 
yên polîsên jin ên trafîkê diborin ji ber 
hinek ji wan rastî pirsgirêkên civakî 


tên." 

Çira Ehmed jî sedemê kêmbûna po- 
lîsên jin ên trafîkê li kolanan vedige- 
rîne beşek ji wan faktorên ku Sertîp 
Bextyar qala wan kir û dom dike: "Tu- 
nebûna cihê hewandina polîsên jin ên 
trafîkê sedemeke kêmbûna wan e." 

Soran Mihemedê 24 salî li Silêma- 
niyê şofêrê taqsiyê ye; ewqasî ji polîsên 
mêr ên trafîkê tirsiyaye ku niha kêfa wî 
bi dîtina polîsên jin tê: "Dema polîseke 
jin a trafîkê dibînim, kêfa min tê, ji ber 
ku ez ji ajotina otomobîlê pir hez dikim 
û ew jî li hinek binpêkirinên me dibo- 
rin." Soran Mihemed dide zanîn ku 
kêmbûna polîsên jin li kolanan ji ber 
paşketina civaka Kurd û pirsgirêkên ci- 
vakî ye. 

Karmenda trafîkê Ejîn Hesen Salih 
tekez dike ku ew ne amade ye here ko- 
lanan û vî karî bi karekî nebaş bi nav 
dike û wiha axaftina xwe bi dawî tîne: 
"Dibe ku dîtina me li kolanan bandorê 
li proseya mêrkirinê jî bike. Civaka me 
van karan qebûl nake. Xelk dîtina jinan 
li kolanan wek karekî xirab dibîne, her- 
wiha bi heman nerînê berê xwe didin 
polîsên jin ên trafîkê." 



Herçiqas polîsên jin tên hezkirin jî, lê hejmara wan kêmtir dibe 


Nîlîsa stranbêjên keç ditirsîne! 


Li Amedê 50 jinên kompûterzan 




Jinên ku kursê bi serkeftî qedandin, sertifikayên xwegirtin. 


Amed (Rûdaw) - Kûrsa komputerê 
ya bi kurdî û îngîlîzî ya Komeleya Jinan 
a Cerenê bi dawî bû û 50 beşdarên 
kursê serkeftî sertîfîkayên xwe girtin. 
Beşdariyên qursa zangirtê (kompu- 
terê) ya kurdî û îngîlîzî bi merasîmek li 
Parka Ekînê sertifîqayên xwe girtin. 
Şaredarê navçeya Amed, Kayapinarê 
Zulkuf Karatekin, cîgirê Şaredariyê 
Aynur Özbek, endamên meclîsa şare- 


dariyê, rêveberên Komeya Jinan a Ce- 
renê başdarî merasîmê bûn. Di mera- 
sîmê de rêvebira Komeleya Jinan a 
Cerenê, Şukran Mizrak ji ber alîkariyê 
spasiya şaredariya Kayapinarê kir û 
got ku wek komelê û şaredarî wê xeba- 
tên wan bidomin. Şaredarê Kayapinarê 
Zulkuf Karatekin jî di derbarê xebatên 
Kurdan de wiha axifî: "Ji roja ku me 
dest bi xebatan kiriye û heta niha, ji bo 


ku gelê me di rewşek baş de bijî, çi ji 
destê me hat, me kir. Her wiha me şa- 
redariya civakî jî pêş xist. Mirovên me, 
yên ku ji ber pevçûnên li erdnîgiriya 
me neçarî koçberiyê bûn, li bajaran 
rastî gelekî pirsgirêkan hatin. Ji ber wê 
jî em vê xebatê girîng dibînin." Piştî 
axaftinan, sertifîqa li beşdarên kursê 
hatin belav kirin. 


de dibêje ku di despêkê de gelek ji 
beşa çapemeniyê hez dikir, lê 
piştî xwendina salekê ya der- 
barê ragihandinê de dest jê 
berda û niha diçe kolêja bi- 
jîjkî. Lê her tevlî konserên 
koma kurdî ya hunerî ya bi 
navê Arya bûye: “Destpêka 
derketina dengxweşiya min 
di konsereke Londonê de 
bû. Min li wê derê stra- 
neke Çopî Feteh got. 
Wê demê ez ewqas 
tirsiyam û heta da- 
wiya stranê ji bîra 
min çû. Lê dema ez 
li ser dikê hatim 
xwar, geleîê destx- 
weşî li min kirin û 
gelek ez paldam ku 
berdewam bim. Ez 
evîndarê dengê 
Çopî me.” 

Nîlîsa ji bilî 
xwendin û stran- 
bêjiyê, wêneyanjî 
digre. Nîlîsa ew 
dan bi wê yekê 
ew herdu biwar ji hev dûr in û 
dibêje: “Hemû wêneyên min yên jinên 
Kurd in. Ew beşa ez dixwazim bixwî- 
nim divê li ser mafê jinan be, li ser dest- 
dirêjî, şîddet û kûştina jina kar dikim. 
Ez bi niyetim di pêşerojê de bêm Kur- 
distanê û di derbarê bijîjkiya dadî de 
kar bikim.” 

Di yekem ezmûna xwe de Nîlîsa li 
ser klîbên kurdî pir bi berevajî dibêje: 
“Nîvê klîbên Kurdî ji alî kalîtê ve faşîl 
in.” Ew klîbên ku bi nîvrûtî û wirûjêner 
derdikevin bi pêşketin binav dike û di- 
bêje: “Eger sibe daxwaz ji min hat kirin 
bi cil û bergekî nîvçerût û wirûjêner 
klîbekê çêkim, nabêjim na. Huner tiş- 
tek wiha ye ku divê ez hemû tiştên wê 
bipejirînim. Ez dikarim li gor stranê 
bikim û eger daxwaz ji min hat kirin, 
normal e lê her kesekî stîleke xwe 
heye.” 


Rûdaw (Hewlêr) - Nîlîsa ku nû dest 
bi karê strangotinê kiriye, di klîba xwe 
ya yekem de tirs xist dilê keçên stran- 
bêj. Navê berhema w! “Çît Pê Gotim” 
e. Karên vê klîbê wê çend rojên din bi- 
qede û wê bê belavkirin. Ev stran ji 
teksta Heme Seîd Îbrahîm e û melo- 
diya wê ji aliyê Helkewt Zahir ve hatiye 
danîn. Hêmin Hûsên karê parvekirina 
mûzîka wê girtiye stûyê xwe. Derhê- 
nanê wê jî stranbêj Deşnê Mûrad e. 

Nîlîsa ji bavekî Kerkûkî û dayikeke 
Helebçeyî ye. Ew di sala 1988’an de li 
Silêmaniyê ji dayîk bûye. Nîlîsa di sala 
1999'an de li gel malbata xwe koçberî 
Brîtanyayê bûye û li bajarê Londonê bi 
cih bûye. Niha Nîlîsa xwendevana qo- 
naxa dawî ya beşa zanistiya dadî ya bi- 
jîşkî (Forensic Science) ya zanîngeha 
London Southbank e. 

Nîlîsa di hevpeyvînek li gel Rûdawê 


Divejin hayji 
xwe hebin! 

Rûdaw (Serwîsa Cîhanê) - Li gor 
lêkolîneke Zaningeha Yale ya 
DYA’yê, wê di pêşerojê de bejna jina 
kin bibe, lê qelewtir bibin. Di heman 
demê de wê rewşa wan a tendurustî 
jî baştir bibe û kolesterola wan kêmtir 
bibe, dilê wan jî saxlem û bi hêz bibe. 


Li gor dema niha wê jin derengtir 
bikevin menopozê. 

Li gor lêkolînan û agahiyan tê di- 
yarkirin ku guhartina mirovan ber- 
dewam e. Li gor lêkolîna biyolog Prof. 
Stephen Stearns, li DYA’yê li hêrêma 
Framinghama bi Massachusettsê ve 
girêdayî, ji sala 1948’an heta niha li ser 
14 hezar kesên dilê wan saxlem lêko- 
lin hatiye kirin û encamên wan ha- 
tine tomarkirin. Di lêkolînê de 2 
hezar 338 jinên navsere anîne be- 


ramberî hev. Li gor encama xebatê, 
jinên kin û qelew ji yên zehif û bejin- 
bilind bêhtir dibin xwediyê zarokan. 
Jinên ku di ciwantiyê de zarokan 
tînin dinyayê û jinên dereng dikevin 
menopozê bêhtir dibin xwediyê za- 
rokan. Di heman lêkolînê de derket 
holê ku jinên tansiyon û kolesterola 
wan nizm be, jinên ku di temenê ci- 
waniyê de dibin dayik bi derengî dik- 
evin menopozê û hejmara zarokên 
wan zêdetir e. 

"Almanya dixwaze 
bi kurdî xîtabî 
Kurdan bike" 

Feyad Osvnan (Wêne: Rûdaw) 


randê, ew bû ku di siyaseta cî- 
hanê de xwediyê desthilatda- 
riyê be. Ev gehurtin, di warê 
medyayê de jî çêbû. Almanya, 
bo siyaseta xwe bide nasandin 
û li ser siyaseta Kurdan bikaribe 
tesîr bike, radyoyek avakir. Ev 
radyo, bi zimanê kurdî li her 
derê cîhanê tê guhdarîkirin." 

Cîhdayîna Beşa Kurdî ya De- 
utsche Welle, di pêwendîyên 
Almanya û Tirkiyeyê de hin as- 
tengiyan diafirîne. 'Almanya bi 
awayek jidil dixwaze, di Rad- 
yoya Dengê Almanyayê de Beşa 
Kurdî veke. Lê têkilîyên Al- 
manya yên bi dewleta Tirk re, li 
pêşiya vê projê pirsgrêkan der- 
xîne holê. Ez di wê bawerîyê de 
me ku, ev helwest di pêşerojê 
de, wê bê guhertin. Ji ber ku Al- 
manya, di siyaseta Rojhilata 


Navîn de zêdetir xwedî gotin 
be, pêdivî bi pêwendiya Kurdan 
dibîne. Almanya, vê yekê bo 
berjewendîyên xwe pêwîst di- 
bîne." 

Di radyoyên Alman de, cara 
yekem di sala 1994an de beşa 
kurdî dest bi weşanê kir. “Ber- 
nama kurdî, di sala 1994an de 
di bin banê Radyoya Multikulti 
ya RBB de dest bi weşana xwe 
kir. Vê weşanê di Radyoya Mul- 
tikultî de, li ser pêla 96,3, bi riya 
Satalit û Internetê dihate pêş- 
kêşkirin. Radyo, di bin berpirsi- 
yariya min de bû. Li temamî 
cihanê dihate guhdarikirin. 
Radyoya Multikulti, ta sala 
2008’an berdewamî Ii weşanên 
xwe kir. Jiber pirsgirêkên da- 
rayî Radyoya Multikultî, di da- 
wîya sala 2008’an de hat girtin. 


Hemû bernameyên bêgane, 
ligel bernama kurdî, di dawîya 
sala 2008’an dawî li weşanên 
xwe anîn.” 

Nezîld 10 xebatkar, rojname- 
van û peyamnêr li cem Ber- 
nama Kurdî di bin serpereştiya 
îdareya Feyad Osman de kar di- 
kirin. 

Pisti ku beşa kurdi bi dawî bû, 
di serî de li Berlînê û tevahiya 
Kurdan tesîrek nêyênî kir. Ji bo 
vekirina radyoyek din hewlda- 
nên civaka Kurd her berdewam 
bû: “Rojnamevan û xebatkaren 
radyoyê yên Kurd û Alman li 
hember vê yekê reaqsiyon nîşan 
dan û bo vekirina radyoyek nû 
xebatên xwe berdewam kirin. 
Rêvebirên radyoyê biryar girtin 
û di bin banê Radio Multicult 
2.0 Beşa Kurdî damezirandin û 
di destpêka sala 2009’an de dest 
bi weşana xwe kir.” 

Helbet, di bin sêwana Rad- 
yoya Multi Cult 2.0 de ne tenê 
beşa l<urdî hate vekirin herwiha 
bi zimanên biyanî yên jî derfeta 
weşanê derl<et meydanê: “Di 
çarçoveya Radyoya Multicult 
20. de çend bernameyên mile- 
tên bêgane heneTEv weşan li 
gor polîtîkaya întegrasyonê tên 
meşandin.” 

Bernama kurdî, rojên sê- 
şemê, bi saeta Almanya di 
19:00’an destpêdike û saetekê 
dewam dike. Feyad Osman, ji 
destpêkê heta niha berpirsya- 
rîya Bernama Kurdî ya Radyoya 


Multîcultî 2.0 dike. Radyoya 
Multicult 2.0 bi riya înternete di 
bin navnîşana "www.multi- 
cult20.de/sprachen/kurdisch/" 
tê guhdarikin. 

Feyad Osman kîye? 

Feyad Osman, di sala 
1953'an de li Rojavayê Kurdis- 
tanê gundê Coqê ji dayik bûye. 
Piştîxwendina sereke, ya navîn 
li bajarê Helebê qedand. Di 
sala 1973'an de, ji bo ku li Za- 
nîngeha FU Berlinê bixwîne 
hate Almanya bajarê Berlinê. 
Ji sala 1975'an ta dawiya salên 
90'an, roleke sereke di Komele- 
yên Xwendekarên Kurd ên Ew- 
rûpayê de( KSSE ) leyist. 
Herwiha, di Tevgera Rewşenbî- 
rên Kurd ên Almanyayê de jî 
xebatên xwe berdewam kir. Di 
sala 1985'an de, li Zanîngeha 
Azad (FU) Beşa Rojnamevan, 
Siyasî û Civaknasî xwend. Di 
sala 1985'an de, li XaçaSor bi 
awayek fermî dest bi xebata 
wergerî kir. Di vê navberê de, 7 
salan wek mamoste li Volks- 
hochschulefDibistana Bilind 
ya Gel) Berlin-Kreuzberg'ê der- 
sên kurdî da. Di Radyoya Azad 
ya Berlînê (SFB) de wek rojna- 
mevan xebitî. Di sala 1994'an 
de, li Radyoya Berlin û Bran- 
denburgê (BRR) di damezran- 
dina Beşa Kurdî de cîh girt û bû 
berpirsyarê beşê. 


Komeke navnetewî fêrî kurdî dibe 

Dortmund (Rûdaw) - "Lil 


Almanya zêdeyê 80 milyon kes 
ne dikarin kurdî bixwînin, ne jî 
binivsînin. Em alîkarî dikin!" Ev 
ne dirûşme ye û ne jî encama lê- 
kolîneke civakî ye. Hefta borî li 
bajarê Dortmundê bi van sergo- 
tinan kursa zimanê kurdî dest- 
pekir. Kursa ku li avahiyeke 
zanîngeha Dortmundê roja 22 
Cotmehê destpêkir ji aliyê KSD 
(Kurdische Studenten Dort- 
mund- Xwendavanên Kurd li 
Dortmundê) tê lidarxistin. Şa- 
girtên ku roja yekem beşdarî 
kursê bûn hemû jin in û ji nete- 
wên cuda wek Alman, Tirk û 
Kurdan in. Mamosteyê kursê ji 
tevlîbûna şagirtên ne bi eslê 
xwe Kurdên, kêfxweş e û dibêje 
ku koma wan "navnetewî" ye. 

Di roja yekem de mamosteyê 
kursê Fettah Timar û endamê 


KSD Ali Recai Yekta ji Rûdawê 
re behsa armancên xwe kirin. 

Ji xwendevanên Zanîngeha 
Dortmundê û endamê KSD'ê 
Ali Recai Yekta dibêje ku wan 
sala borî jî du kursên wiha li za- 
nîngehê li dar xistine. Li gor 
agahiyên ku Yekta daye me di 
kursa yekem de 15 kes, kursa 
duyem de 33 kes beşdar bûne. 
"Wê kursa me ya sêyem jî wek 
yên din 3 meh bidome. Şagirt 
zêdeyî xendevanên zanîngehê 
ne. Ji xortan zêdetir keç beşdar 
dibin û di nava şagirtan da her 
tim Tirk û Alman jî hene." 

Mamosteyê kursa ziman 
Fetta Tîmar e. Timar bixwe li 
bajarê Bottropê mamosteyê 
fermi yê zimanê almanî ye û 
herwiha ji sala 1997'an heta îro 
bi fermî li dibistanan kursên 
kurdî jî dide zarokan. "Di vê 


koma me de kesên ku berê 
kursa kurdî dîtine jî hene, kesên 
ku qet kurdî nizanin jî hene û 
kesên ku tenê çend gotinan bi- 
hîstine jî hene. Ji Alman, Kurd û 
Tirkan pêktê. Komeke navne- 
tewî ye." 

Kurs hefteyê carekî rojên 
pêncşemê di navbera saet 18:00 
û 20:00an tê dayîn û sê meh di- 
dome. 

KSD ji bilî kursa zimanê 
kurdî herwiha organizasyona 
Şeva Kurd jî dike. Şev wê di roja 
27'ê Cotmehê de li Gross-Bva- 
ropê were lidarxistin de şano, 
mûzîka zindî, lottarie, xwarinên 
ji metbexa Kurd û dans û req- 
sên gelerî hene. Şev bê bilet e û 
di saet 19'an de destpêdike. 

Navnîşan: Emil Figge str.40, 
Raum 101 


(Wêne: Rûdaw) 


Rûdaw (Utrecht) - Piştî xeletiyekê di şîr- 
keteke bînasaziyê ya Hollandî de eşkere 
dike, xwendekareke Kurd dibe cihê bal- 
kêşiya rojnameyên Hollandî. Hefteya 
borî rojnameya Telegraph di derbarê wê 
keça Kurd wiha nivîsîbû: "Ew ji bo 
xwendekarên Hollanda mînakeke bi- 
lind e û pêwîst e, jê fêr bibin. Xwende- 
kara Kurd berî 11 salan li gel dê û bavê 
xwe ji Kurdistanê hatiye Hollanda. Wê 
demê qet nikarîbû bi zimanê me baxife, lê 
niha ne tenê fêrî zimanê me bûye, lê belê ji 
Hollandiyan baştir zimanê Hollandî di- 
zane." 

Bêrî Hurmuzyar a 22 salî bo temamki- 
rina xwendina bînasazî û dîzaynê li fêr- 
geha ROC ASA, sala 2007’an de bo dema 
çend mehan bo şîrketeke ku maddeyên pê- 
wîst ên dirustkirina xaniyan berhem tîne, 
tê şandin. Herçiqasî mebesta şandina Bêrî 
tenê fêrbûn bû di wê şîrketa hesin de jî, lê ew 
xercî yan mesrefên şîrketê lêkolîn dike ku di- 
gihe 80 milyon Euro û xeletiyekê dibîne. Piştre rê- 
veberên şîrketê pêdagiriyê dikin ku tu xeletî di 
xerciyên şîrketêde tune, lê Bêrî ji wan re şîrove 
dike xeletî çawa hatiye kirin. Destnîşankirina xe- 
letiyê dibe sedemê xwendekara Kurd wek yek ji 
47 baştirîn keçên xwendekarên Hollanda ku di 
warê teknîkî de çalak in bê jimartin û xelatkirin. 
Derheqê dîtina xeletiyê de Bêrî dibêje: "Ne tiştekî 
ewqasî mezin bû, lê bo min wek xwendekarek 
destnîşankirina wê şaşîtiyê pir xweş bû." 

Niha piştî derbasbûna dû salan Bêrî di şîrke- 
teke mezintir a bînasaziyê de kar dike. Herçend 
bi sedemê qirîza aborî ya ku cîhan bi tevahî li xwe 
girt piraniya fîrmeyan jimara karmendên xwe 
kêm dikin jî, lê şîrketa Dura Vermeer pêşniyara 


Bêri Fturmuzyar (Wêne: Rûdaw) 

kar pêşkêşî Bêrî kir û wê jî qebûl kir. Bêrî ji şîrketa 
Vermeer re eşkere kiriye ew dixwaze xwendina 
xwe berde- wam bike, şîrketê jî daxwaza wê peji- 
randiye. 

Bêrî radigihîne: "Niha heftane sê rojan kar 
dikim û dû roja u diçim zanîngehê. Carina ji kar 
vedigerim û di cîh de divê dest bi xwendinê 
bikim." 

Karê avakirin û bînasaziyê zêdetir wek karê 
mêran tê naskirin û pir bi kêm jin tê de dixebitin. 
Bêrî zehmetiyên kar wiha dibêje: “Her roj ji gelek 
kuran re bibêjî wiha bikin û wiha mekin. Ev karekî 
zehmet e." 

Bêrî di derbarê xesleta xwe ya herî baş de wiha 
axaftina xwe bidawî tîne: "Ez karsazeke baş im." 


Ismet Siverekli 


Berlin (Rûdaw) - Radyoya bi 
nave "Bernama Kurdî", li pay- 
texta Almanya Berlinê weşanê 
dike. Bernama Kurdî, li diyas- 
porayê wek Radyoya Dengê Al- 
manyayê tê binavkirin. Dengê 
Almanyayê Beşa Kurdî, di we- 
şanên xwe de cîh dide babetên 
cihêreng yên pirsgirêka kurdî 
ên wek ziman, muzîk, çand, 
civak, dîrok, ol û dengûbas. Mi- 
jarên nûçeyan ne tenê ji Alman- 
yayê, herwiha ji hemû welatên 
Ewrûpayê ku Kurd lê dijîn, tên 
bijartin. Peyamnêrên radyoyê, 
li welat û li herêmên Kurdan ra- 
porên xwe bi awayek zindî pêş- 
kêş dikin. 

Em bi navê Rûdawê çûn na- 
venda radyoyê û ligel berpirs- 


yarê wê Osman Feyad sohbetek 
germ pêk anî. Feyad Osman, ji 
Kurdîstana Sûrîye ye û nêzîkî 
36 sal e li Berlînê diji. Osman, li 
Zanîngeha Azad a Berlînê be-şa 
rojnamegerî xwendî ye. Os- 
man, di derheqê radyoyê de 
diyar dike ku, her çiqas di dest- 
pêkê de sedemê avakirina rad- 
yoyê çandî be jî, Almanya dix- 
waze bi saya radyoyê pêwendi- 
yên xwe bi Kurdan re pêşve 
bibe: "Fonksiyonên Bernama 
Kurdî, wek ya Dengê Amerîka 
Beşa Kurdî ye û ev rol daye ber 
xwe. Almanya dixwaze bi kurdî 
xîtabî Kurdan bike" 

Almanya, ji ber ku di siyaseta 
cîhanê de xwedî gotin be, giranî 
dide medya yê: 'Almanya, piştî 
şerê sar siyaseta xwe ya cîhanê 
guherand. Mebesta vê guhe- 













DÎASPORA 


11 





girtin. Nesrîn 
uli ser mayina 


Kurd a bîstsalî û malbata xwe li wîla- 
yeta Bayernê li Almanyayê dijîn. Ji 
meha buhurî ve Nesrîn êdî li seranserî 
Almanyayê tê naskirin. Ji bo xebata wê 
ya ji bo mafên penaberên di l<ampên bi 


Rapora Komîsyona 
Ewrûpa 


Danûstandinên endametiyê di navbena Ye- 
kitiya Ewrûpa (YE) û Tirkiyê da, ji 2005’an 
virve berdewam dikin. Armanca danûstandi- 
nan ew e ku, Tirkiyê bi gavên huquqî, îdarî, 
aborî û hwd. şertên endametiyê temam bike. 

Pêvajoya nezikbûnê ji aliyê YE’yê tê şopandin 
û şîrovekirin. Ev kar bi destê Komîsyona Yeki- 
tiyê pêktê û di raporekê da her sal tê weşandin. 

“Rapora Pêşveçûnê ya 2009’an” di vê mehê de hat weşandin. Naveroka ra- 
porê, bi giranî, li ser reform û guhertinên li Tirkiyê ye. Rewşa siyasî, civakî û 
îdarî ya di sala dawîn de tên ziman. Komîsyon, “Doza Ergenekon’ê” wek ga- 
veke demokratîzebûnê dibîne û bo mudaxelekirina siyasetê rexne li Sero- 
kerkaniyê dike. Di rapora Komîsyanê da, hinek kêmasiyên Tirkiyê di warê 
hiqûq, mafên mîrovan û kêmnetewan da jî hatine rexnekirin. 

Pirgirêka Kurd, vê carê jî, di raporê da kêm hatiye şirovekirin. Ev, bi siya- 
seta YE’ya Kurd re girêdayiye. Wek tê zanîn, YE ji mêj ve, siyasetek bo Kurdan 
û Kurdistanê tesbît nekiriye. Li gor YE’yê, pirsgirêka Kurd pirseke hindûrî 
ya Tirkiyê ye. Divê, dewlet maf û azadiyên mîrovan û kêmnetewan ji bo Kur- 
dan jî pêkbîne. Lewma, Komîsyon, tespîtên xwe di vê çarçevo da tîne ziman. 
Daxwazên Komîsyonêji Tirkiyê li ser ewan aspektan e: Çareserkirina pirs- 
girêka Kurd bi metodên siyasî, firehkirina mafên çandî bo Kurdan, pêşvebi- 
rina aboriya herêman û ji holêkirina sîstema cerdevaniyê. 

Ev daxwaz yan jî pêşniyarên Komîsyonê di cîh da ne û gavên giring in. Lê, 
tespît û daxwazên Komîsyonê, bo çareserkirina pirgirêka Kurd ne bes in. 
Lewra pirgirêka Kurd pîrsek etnîkî-netewî û siyasî ye. Çareserbûna wê jî, di 
rêya qebûlkirina nasnameya netewî û mafên Kurdan wek netewek da derbas 
bibe. Mixabin, siyaseta Kurd ya YE’yê hîn jî roleke kêmnetewan dide Kurdan. 
Yek sedema vê siyaseta Ewrûpa helwesta Tirkiyê ye. Sedemek din, bi Kurdan 
û Tevger Kurd ra girêdayî ye. Elêzên Kurd ku daxwazên xwe li cem YE’yê 
bidin qebûlkirin, tûne yan jî têrê nake. Pirsek di rojeva Kurdan û YE’yê de jî 
ewe ku, YE hîn jî PKK’ê di statûya rêxistinên “terorîst” de dibîne. 

Komîsyon, di rapora pêşveçûnê de, tekîliyên Tirkiyê û Elerêma Federal ya 
Kurdistanê jî şîrove kiriye. Di virde, pasandina destpêk û pêşvabirina tekîli- 
yên dûqolî ji aliyê aborî û dîplomatîkî de tê kirin. Siyasete derva ya Tirkiyê, 
bo pêvajoya endametiyê gelek giringe û ji aliyê YE’yê nêzikî da tê şopandin. 


YASA alîkariya 
penaberan dike 


Jiyan Bedirxan 


Köln (Rûdaw) - Bi sedhezaran 
Kurd di van dehsalên dawî de koçî Ew- 
rûpayê kirin. Gelekên wan bûne beşekî 
ji civaka wan welatên ku lê dijîn, gele- 
kên wan hîn jî bi pirsgirêkên neqebûl- 
kirina mafê penabertiyê rû bi rû ne û 
di nava saziyên dewletê tên birin û 
anîn. Wekî din herçiqas hejmara Kur- 
dên li Ewrûpayê derdora 1.5 milyon tê 
texmîn kirin jî, lê di asta qanûnî de 
Kurd weke Kurd nehatine qebûl kirin 
û di gelek waran de û bi taybetî di 
warên yasayî de Kurdan xwe baş bi rê- 
xistin nekiriye. Di van salên dawî de ci- 
vaka Kurd jî dest bi xwe rêxistinkirine 
kiriye û hem li Kurdistanê û hem jî li 
diasporayê hejmara rêxistinên civakî 
ku ji aliyê Kurdan ve tên damezrandin 
û di hemû waran de hewla alîkariya ci- 
vaka Kurd dikin, mezintir dibe. Yek ji 
wan rêxistinan ku ji ber pirsgirêkên ro- 
jane yên Kurdên li diasporayê di tebaxa 
2005’an li bajarê Almanya Bonnê ha- 
tiye damezrandin, rêxistina YASA 


(Navenda Kurdî ji bo Lêkolîn û Rawêj- 
kariya Yasayî) ye. Serokê duyemîn yê 
YASA’yê Jiyan Bedirxan li ser rêxistina 
xwe, armancê rêxitinê û xebatên wê 
agahî dan Rûdawê. 

Li ser pêwistiya civaka Kurd bi sazi- 
yên wiha, Jiyan dibeje ku YASA rêyek 
nû ye ji bo xabata ji bo mafên gelê Kurd 
û ”me dît ku kêmanî di warê xebata ya- 
sayî di van rêxistinên navnetewî de 
heye û ji ber ku ev kar babeta xwen- 
dina me ye jî, pêwîst bû ku em di vî 
warî de kar bikin.” Niha nêzîkî 40 en- 
damên YASA hene û heryek di warê 
xwe de kar dike. Jiyan dibeje ku karên 
YASA sê beş in: "Piştgirtina doza kurdî 
di nav rêxistinên navnetewî de; piştgir- 
tina çanda kurdî û întegrasyona Kur- 
dan li Almanya.” Kesên ku serî li 
rêxistina YASA didin, piraniya wan ji 
ber pirsgirêkên di warê penaberiyê de 
ye, lê ji ber ku heta niha buroya YAS^ 
tune, kêm xelk wan nas dike û alîkariyê 
ji wan dixwaze. Jiyan dibeje ku w 


aliyê rawêjkariyê de karibû alîkariya 
bêhtirîn kesên ku ji wan alîkarî xwes- 
tine bikin, lê ”ji ber rewşa me ya aborî, 
carina em nikarin alîkariya hin kesan 
bikin.” 

Alîkariya YASA, ku bê pere ye, di 
warê rawêjkariyê de ye û piranî jî di 
warê doza penaberiyê de ye. Di wî warî 
de YASA bi nameyên ji bo dadgehan û 
amojkariyê alîkariya penaberan dike. 
YASA bêtir bi karê li ser Başûr-Roja- 
vayê Kurdistanê mijûl e, lê wekî ku 
Jiyan dibeje, ew bi rêxistinên ji bêşên 
din yên Kurdistanê jî di nava têkiliyan 
de ne û têkiliya wan bi Komisyona Par- 
lamena Kurdistanê ji bo Mafên Miro- 
van jî heye. Li gor Jiyan wekî ku 
dewletên dagirkerên Kurdistanê ji hev 
cuda ne, bi wî awayî Kurdên ji beşên 
cuda yên Kurdistanê jî rastî pirsgirêkên 
cuda tên: ”Kurdên Başûr dikarîn pirs- 
girêka xwe di nav dewletên Ewrûpî û 
di nav Yekîtiya Ewrûpayê de baş bînin 
ziman. Lê li hember dewletek weke 
Sûriye an Iranê kar gelekî girantir dibe.” 

Ji bo pêşerojê jî Jiyan bi hêvî ye ku 
YASA karibe roleke mezintir bilîze: “Di 
warê yasayî de armanc ew e ku YASA 
di nav rêxistinên navnetewî de ciyê 
xwe bigre û piştgirtiya doza kurdî bi 
awayekî yasayî bike. Ji bilî lcarên qa- 
nûnî, YASA di warê çandî û ziman de 
jî çalak e û ev sê sal e ku ew mihrîcana 
helbesta kurdî li dar dixe. Ji bilî wê 
YASA tevî Komela xwendekarên Kurd 
li Bonnê RAMAN, li zanîngeha Bonnê 
kursên zimanî kurdî didin û îsal jî zi- 
manê kurdî bû beşek ji xwendinê li wê 
zanîngehê. 

Kesên ku bixwazin serî li YASA 
bidin, dikarin bi riya malpera wan xwe 
bighînin berpirsê vê rêxistinê: 
www.yasa-online.org 


Xelatgira mafên penaberan Nesrîn Elî 

Di navbera tirs û berxwedanê de 


Sîrwan H. Berko 


Rûdaw (Berlîn) - Ev çend meh in ku 
penaberên Kurd li Almanyayê bi tirsa 
vegerandina Suriyê re dijîn. E 
vegerê ya navbera Almanya û f 
sedema vê tirsê ye. Komek ji L 
batan di rojên dawî de hatin : 

bo Suriyê û li wir 1__ 

Elî jî yek ji wan kesan e 
liAlmanyayêl 
Kurd a 1 

i * 1 


a Weqfa Pro Asyl hate xelatkirin. Ev ye- 
kemîn car bû ku penaberek vê xelata 
giring distîne. 

Çavên qehwerengî yên Nesrîn xem- 
gîn dixuyin. Lê lêvên wê dikenin. 
Dema Nesrîn Elî çîroka xwe dibêje, ew 
vê yekê hema bêje bi şêweyekî pispor- 
yane dike. Bi zimanekî Almanî yê ge- 
lekî baş ew di avahiya Akademiya 
Hunerê de li Berlîna paytext behsa 
rewşa penaberên di kampên bi komel 
de dike. Wê ev tişt di hefteyên buhurî 


Nesrîn Elî ji Weqfa Pro Asyl xelat wergirt. 

de gelek caran gotiye. Çimkî penabera 
Kurd di gelek alavên ragihandinê yên li 
seranserî Almanyayê de bersiva pirsan 
da. Nesrîn Elî diyar dike ku ji ber ew 
Kurd e ew vî tiştî ji erkê xwe dibîne û 
dibêje: “Em Kurdên bênifus in û ne Su- 
riyê mafên me hebûn, ne jî Almanya 
van mafan dide me. Mafê me heye ku 
em li Almanyayê bimînin û divê dew- 
let vî mafî bide me.” 


(Wêne: Rûdaw) 

Lê Almanya ta niha mafê rûniştinê 
nedaye Nesrîn û malbata wê ya ji heyşt 
neferan pêkhatî. Ji dema ku ew koçberî 
Almanyayê bûye, malbata Nesrîn di 
kampekê de li bajarê Bayreuth li başûrê 
Almanyayê dijî. Nesrîn û malbata xwe 
dikarin di her demê de ji Almanyayê 
bên derxistin. Rewşa dijwar di kampê 
de hişt ku Nesrîn çalak bibe û li ber 
xwe bide. Wê dest pê kir ku beşdarî ça- 


Jiyan Bedirxan ki ye? 

Jiyan Berdirxan neviyê Cegerxwîn e 
û li Helebê hiqûq xwendiye. Paşê li Al- 
manya, li zanîngeha Bonnê master 
xwe di hiqûqa navnetewî, li sermafên 
hindekahiyan di yasayên Ewrûpî û 
navnetewî de, xedand. Ev 5 sal e ew bi 


lakiyên rêxistinên penaberan bibe û ji 
bo jiholêrakirina kampên bi komel di- 
xebite. Nesrîn dibêje ku ew enerciya 
xwe ji bo vî karî ji malê distîne û eşkere 
dike bê çima tenê ew di malbata wê de 
ewqasî jêhatî û çalak e: “Xuşkên min 
fedyokî ne. Ez jî berê mîna wan fedyokî 
bûm. Lê dûra min ji xwe pirsî: Ta kînga 
tê vê rewşê tehmul bikî? Divyabû tiştek 
çêbibe.” Nesrîn berdewam dike û di- 
bêje ku malbata wê piştgirtiya wê dike 
ku bide ser rêya rast. “Bêyî piştgirtiya 
malbat û hevalên min minê nikarîba 
ewqas gav avêtibana.” 

Nesrîn dixwest ku ew hîn li pêştir 
baya. Lê ew ne dikare biçe dibistana 
kar, ne jî mafê wê heye ku fêrî karekî 
bibe. Nesrîn dibêje ku xewna wê ew e 
ku bibetebax: “Ez ji zaroktiya xwe de 
xwarinê çêdikim. Ez dixwazim rojekê 
ji xwe re restorantekê vekim. Ez nax- 
wazim li cem kesekî kar bikim, ez dix- 
wazim berpirsiyara karê xwe bim.” 

Hîn ne xuya bê ma Nesrîn Elî wê bi- 
karibe vê xewna xwe bi cî bîne yan na. 
Lê dîsa jî ew naxwaze teslîm bike, ew 
dibêje ku ewê berdewam li ber xwe 
bide û xebata xwe ya ji bo penaberan 
bidomîne. Nesrîn eşkere dike ku ewê 
vî tiştî dîsa jî bike, eger rojek bê û ew 
mafê rûniştinê bistîne. Wê di rêya vê 
xebata xwe re ne tenê gelek mirovên 
nû nas kirine, lê herweha bajar û herê- 
mine din. Keça Kurd a çalak naxwaze 


vê ezmûnê winda bike. Ew dibêje ku 
çalakiyên wê ew fêrî gelek tiştan kiriye: 
“Baweriya min bi min xurtir bûye. 
Dema ez derdikevim bajêr, gelek kes 
min nas dikin û bi kêfxweşî behsa xe- 
bata min dikin. Ev yek min gelekî kêfx- 
weş dike, çimkî ez hingî nas dikim ku 
westandina min belaş neçûye û min bi 
rastî tiştek kiriye.” 

Tevî vê xebata berdewam ji bo bal- 
kişandina ser rewşa penaberan Nesrîn 
Elî dixwaze jiyaneke normal bijî. Hê- 
viya wê ew e ku rojek bê û ew û mal- 
bata xwe mafê penaberiyê bistînin. Ew 
çavên xwe digire û dibêje: “Xewna min 
ew e ku ez mîna herkeseke din bijîm. 
Ez dixwazim fêrî karekî bibim, her roj 
biçim karê xwe, bizewicim û zarokan 
bînim. Ez tiştekî naxwazim ji bilî jiya- 
neke hesan û bextewer.” 

Piştî şeş hefteyên din wezîrên 
navxwe yên wîlayetên Almanî wê ci- 
vîna xwe ya payîzî pêk bînin. Nesrîn û 
hevalên xwe wê di sê rojan de li bajarê 
Bremenê hewildanine mezin bikin ku 
bala wezîran bikişînin ser rewşa xwe û 
doza mafê penaberiyê ji bo hemû 
penaberên li Al-manyayê bikin. Dibe 
ku biryarên erenî ji civîna wezîran 
derkevin û kesên mîna Nesrîn bikari- 
bin li Almanyayê bimînin. Dibe ku 
hingî wê sedemek hebe ku ne tenê 
lêvên Nesrîn bikenin, lê herweha 
çavên wê yên xemgîn jî. 


Julia Evîn (neviya Celadet Bedirxan) re 
zewicî ye û keçeke wan ya yek mehî 
heye. Jiyan yek ji wan kesan bû ku 
YASA di sala 2005'an de damezran- 
din û heta 2008'an ew serokê wê bû 
û niha jî serokê duyemîn ê vê rêxisti- 
nêye. 

Rûdaw 


Rojnamevanên Sînornenas: 

Azadiya medyayê 
h Ewrupaye ji 
kêmtir dibe 


Ligor Yekîtiya Rêxistinên Rojnameyan ya Cîhani “World Association ofNe wspapers“ di sala 2008’an li seranserê cîhanê 70 rojnamevan hatin kuştin 


Berlîn (Rûdaw) - Demokratî û aza- 
diya şexsî du têgeh in ku welatên Ew- 
rûpayê gelek hikûmetên li seranserê 
cîhanê pê hişyar dike. Li gor raporta 
2009’an ya rêxistina “Rojnamevanên 
Sînornenas' azadiya çapemenî û der- 
birînê, du bingehên wan têgehan, li 
Ewrûpayê piranî misoger in, lê li hinek 


welatên sereke weke îtalya û Fransayê 
ber bi lawazbûnê diçin. Almanya îsal 
di lîsteya rêxistina navborî de di rêza 
18 û Tirkiye jî di rêza 122’an de ye. 

Li gor raporta 2009’an ya rojname- 
vanên sînornenas, rewşa medya û roj- 
namevanan li çendîn welatên 
Ewrûpayê ber bi xerabbûnê ve diçe. Di 


daxuyaniya eşkerekirina raportê di 20’ê 
cotmehê de, rêxistina rojnamevanan 
balê dikşîne ser wê yekê ku Ewrûpa di- 
kare rola xwe ya mînak wekî parze- 
mîna xwedî azadiya çapemenî û 
derbirîna azad winda bike û sekreterê 
giştî yê rêxistina rojnamevanan Jean- 
Fransçois Julliard jî got ku divê Ewrûpa 


niyê li piraniya welatên Ewrûpayê di rewşekî baş de ye û 
li gor raportê di rêzên destpêkê heta rêza 26’an, ji bilî 
çend welatên rojavayî, tenê welatên Ewrûpî cih digrin 
û di rêza yekê de welatên Skandînavya Swêd, Fînlanda, 
Danîmarka, Norwêç û îrlanda tên rêzkirin. Almanya îsal 
di rêza 18 (sala 2008: rêza 20) de ye. Rêxistina rojnamevanan 
wekî gavekî krîtîk li Almanyayê Qanûna-BKA ku destûra lê- 
gerîna bi rêya înternetê dide Saziya Federal ya Tawanan “Bun- 
deskriminalamt” (BKA), dibîne. 

Li hinek welatên Ewrûpayê xebatkarên çapemeniyê rastî 
erişên fîzîkî jî tên: Li îtalya komên mafiyos û li Spanyayê 
jî rêxistina ETA’yê ji bo tund û çavtirsandina xebatkarên 
çapemeniyê berpirsyar tên dîtin. Ji bi wê di lîsteyê 
de Fransa 8 rêzan bi paş ketiye û niha di rêza 
43’an de ye, îtalya jî bi windakirina 5 rêzan di 
rêza 49 de ich digre. Tirkiye jî ji rêza 
102’an daket rêza 122’an. Dewletên 
Yekbûyî yên Amerîkaye (DYA) îsal ji 
rêza 40 hilket rêza 20’an û ev yek jî gi- 
rêdayî siyaseta nû ya Barack Obama tê 
dîtin. 

Welatên Rojhilata Navîn yên herî li 
pêş Kuweyt û Libnan di rêza 60 û 61’ê 
de cih digrin. îrak di 145 û Sûriye jî di 
rêza 165 de cih digire. Wekî din jî îran, 
Tirkmenistan, Koreya Bakur û Erître jî 
di rêzên 172 heta 176’an û di dawiya 
lîstê de hatine bicihkirin. 

Ji bo amadekirina lîsteya 2009’an rê- 
xistina Rojnamevanên Sînornenas 
hem binpêkirinên azadiya çapemeniyê 
û hem jî hewldanên welatan jî bo bi- 
cihkirina vî mafî di navbera îlona sala 
borî û tebaxa îsal li bar çav girtin. 


rola xwe ya serkêş û mînak di warê aza- 
diya çapemanî û mafên mirovan de bi- 
lîze û pêde çû:“Çawa welatên Ewrûpî 
dikarin binpêkirinên li beşên din ên cî- 
hanê rexne bikin, eger li nav xaka xwe 
van mafan neparêzin û bi mînakî tev- 
negerin?“ 

Tevlî rexneyan jî azadiya çapeme- 



îtalya: 

100 hezarjin daxwaza 
girtina Berlusconi dikin 


Raporta Komisyona Yekîtiya Ewrûpayê: 

Tirkiye ji endambûnê 


Tariq 


Rûdaw (Brûksel) - Tirkiye hê ji en- 
dametiya Yekîtiya Ewrûpayê (YE) dûr 
e. Ev e encama raporta dawî ya Komis- 
yona Yekîtiya Ewrûpayê ku di derbarê 
rewşa welatên berendam de hate belav 
kirin. Di raportê de hewldanên Tirkiyê 
ji bo bihêzkirina mafên hemwelatiyan 
kêm tê ditîn, lê raport hinek xalên 
erênî jî berbiçav dike. 

Azadiya raderbirînê û çapemeniyê, 
hekheviya jin û mêr, azadiya olî, mafê 
sendîkayan û kontrola sivîl li ser artêşa 
ew xal in ku hêjî nehatine misogerkirin 
û ji Tirkiyê tê xwestin ku di vî warî de 
çalaktir be. Di raportê de rexne li dest- 
têwerdana artêşê di karûbarên siyasî tê 
kirin, nemaze di pirsgirêka kêmnete- 
wan û pirsa Kurd de û ji Tirkiyê tê 
xwestin ku destûreke nû ji dêlva des- 
tûra sala 1982’an amade bike. Bi tundî 
jî çûna hikûmatê ya ser şîrketa çape- 
meniyê ya Dogan tê rexnekirin û vê 
hewldana hikûmetê weke cezakirina 
siyasî bi nav dike. 

Raport herwiha bahsa aliyên erênî 
yên siyaseta Tirkiyê dike û hewldanên 
Enqere ji bo çareserkirina pirsgirêka 
Kurd û nermbûna pêwendiyên Tirki- 
yeyê û Ermenistanê bi erênî dinirxîne. 
Rayedarên Tirkiyê bi xwe raport bi 
erênî pêşwazî kirin û ew wekî raporta 
heta niha herî objektîf bi nav kirin. 

Ji aliyê din ve Seroka Şanda Parlame- 
nên Ewrûpa û Tirkiyeyê Helen Flutter 
rexne li raporta salane ya Komis- yona 
Ewrûpayê girt, ji ber ku di wê raportê 
de hatiye gotin ku Enqere di derheqê 
biryardana mafên l<êmaniyên olî û et- 
nîkî de "pêşketineke sînordar bi dest ve 
aniye." Di daxuyaniyeke ji bo medya 


Navenda Komisyona Yekîtîya Ewrûpayê li paytexta Belçîkayê, Brûksel e 


Tirkiyeyê Helen Flutter ragihand: "Tiştê 
ku Komîsyonê gotiye ji rastiyê dûr e, ji 
ber ku tiştê ku li Tirkiyê diqewime, cihê 
kêfxweşiyê ye." Navborî bahsa pirsgi- 
rêka Kurd jî kir û domand: "Niha cîhan 
ji bo çareserkirina pirsgirêka kêmnetew 
û kêmolan li ba- şûr rojhilatê Tirkiyê, li 
pêşiya insyatîfeke rastîn ji aliyê Hikû- 
meta Erdogan e. 


Li Ewrûpayê nerînên cuda di der- 
barê endambûna Tirkiyê de hene. Her- 
çiqas welatên weke DYA û Brîtanya 
dixwazin ku Tirkiye zû bibe endam, 
çendîn welatên Ewrûpa - di nava wan 
de Fransa, Awisturya û Almanya jî 
hene - li dijî endambûna Tirkiyê der- 
dikevin û aligirên hevkariyek xurt in. 


Daxuyaniyê Berlusconi jinêîtalî jî kirin nava hewldana* 


Rûdaw (Köln) - Serokwezîrê Ital- 
yayê Silvio Berlusconi li derveyi welatê 
xwe jî mijara nîqaş û matmayînê y™ 
Berlusconi di asta siyasî de wekî împe- 
ratorên Romê tevdigerê û destûr û qa- 
nûnan welêt li gor berjewendiyên xwe 
diguherê û bi parlamenê dide qebûlki- 
rin. Di asta şexsî de jî serokwezîrê îtal- 
yayê bi têkiliyên bi jinên ciwan û 
gotinên “ne dîplomatîk“ dibe mijara 
manşetan. 

Ji ber yek ji wan helwestên wî li dijî 
jineke siyasetmedar, rojnama îtalî "La 
Repubblica" qampanyek ku banga bin- 
çavkirina Berlusconi dike, da dest pê 
kirin. Sedem: Berlusconi jineke siyaset- 
medar bi “ji jîrbûnê zêdetir, xweşik“ bi 
nav kiribû. 

“Ev zilam me biçûk dixe.“ 100 hezar 
jin tevlî banga rojnama navborî bûn û 
kampanya ji bo binçavkirina Berlus- 
coni destnîşan kirin. Sedema nerazîbû- 
nan ew bû ku Berlusconi di guftûgoyek 
televizyonê de ji siyasetmedara jin ya 
muxalif Rosy Bindi re gotibû “tu ji jîr- 


bûnê zêdetir, xweşikî“. Bindi jî bi gotina 
“ez ne yek ji wan jina me, ku di xizmeta 
we de ye“ bersiva Berlusconi dabû. 

Yek ji jinên ku kampanya destnişan 
kiriye, nivîskar Lidia Ravera, ev hel- 
westa Berlusconi şermezar kir û got ku 
Berlusconi bi wan gotinên xwe yên li 
ser temen û bejna jinan, dikevê “ser- 
dema beriya Femînizmê“. 

Serokwezîrê îtalyayê Berlusconi yê 
73 salî ev zêdetirî nîv salê ye ku bi têki- 
liyên xwe yên bi jinên ciwan û jinên 
laşfiroş re di rojevê de ye û ev tekiliyên 
wî bûbûn sedema wê yekê ku jina wî 
Veronica Lario daxwaza jêberdanê li 
Berlusconî bike. Ji bilî têkiliyên bi jinên 
ciwan re, Berlusconi bi mijarên ciddî jî 
di rojeva îtalyayê de ye. Ji ber sedemên 
xirab bikaranîna hêza xwe ya desthi- 
latê, sucdakirina bi rûşwetdayinê û ne- 
dana bacê, Dadgeha Desturê ya 
îtalyayê beriya demekê mafê destne- 
danê yê Berlusconi rakiribû û niha jî 
Berlusconi bi destpêkirina çendîn 
dozan re rû bi rû ye. 

CÎHAN 


Çapemeniya Amerîka li 
ber sikratê ye 


Rûdaw (Serwîsa Cîhanê) - Sektora 
çapemeniyê ya Dewletên Yekgirtî yên 
Amerikayê (DYA) bi mezintirîn qey- 
rana xwe rû bi rû ye. Ji destpêka 
2008’an ve di vê sektora de 32 hezar 
karker ji kar hatin avêtin û çendîn roj- 
nameyên navdar mecbûr man ku we- 
şana xwe rawestînin, an jî ji bo 
berdewama weşana xwe bikevin nav 
lêgerîna li rêyên nû. 

Sêşema hefta borî rojnameya bi nav 
û deng “New Yorlc Times“ ku xwedî 
1400 rojnamevan e, ekere kir ku ewê 


100 rojnamevanên din ji kar bavêje. Lê 
New York Times a xwedî dîrokek dirêj 
ne tena rojname ye ku ji ber pirsgirê- 
kên aborî karkeran ji kar dûr dixe. Roj- 
nameyên weke “Washington Post“ û 
“Wall Street JournaL jî bi milyonan 
Dolar zirarê dikin. Pirsgirêkên rojna- 
meyên wek “Chronicle“ ku li San Fran- 
cisco weana xwe dike, hîn mezintir in 
û wekî Chronicle gelekên din jî li ber 
girtinê ne. Eger Chronicle bê girtin, 
San Francisco wê bibe yekem metre- 
pola DYA’yê ku bêyî rojnameya xwe bi- 


mîne. Li Florîdayê rojnameyên ku heta 
niha reqîbê hev bûn, ji mecbûrî bi hev 
re hevkariyê dikin û hewl didin ku 
mesrefa xwe kêm bikin. Rojnameyên 
weke “Ann Arbour News“ ji Michigan 
û “Christian Science Monitor“ ji Bos- 
ton ê weana xwe ja rojane rawestandin 
û tenê li ser înternetê weşana xwe di- 
domînin û rojnameyên weke “The Se- 
attle Post Intelligence" û “The Rocky 
Mountain News“ ji bajarê Denver we- 
şana xwe bi temamî rawestandin. 

Di sala 2008’an de tiraja rojnameyên 
DYA’yê ji sedî 4,6 daket derdora 49 mil- 
yonan û qezenca rojnameyan li gor 
sala 2007’an ji sedî 14 û li gor sala 
2006’an jî ji sedî 23 kêmtir bû. Li gor 
pêşbîniya enstîtuya Amerîkî “PEW- 
Institut“ di navbera 2001 û 2009’an de 
wê yek ji çarên karkerên di redaksyo- 
nên rojnameyan de ji kar hatibin avêtin 
û tenê di sala 2008’an de 5000 rojname- 
ger bê kar man, ev jî ji sedî 10’ê hemû 
rojnamegerên DYA’yê ne. 

Pisporên çapemeniyê du sedemên 
sereke ji bo pirsgirêkên rojnameyan 
destnîşan dikin. Yek jê qeyrana aborî 
ye. Xwendekar abonetiya xwe radiwes- 
tînin, îrket kêmtir reklaman di rojna- 
meyan de belav dikin. Li aliyê din jî 
înternet. Rojnamevanên rojnameyên 
çapkirî di navbera du latan de mane. 
Bêyî înternetê êdi karê wan jî bi rêve 
naçe, herkes vê rastiyê qebûl dike. Lê li 
aliyê din, ya ku berê rojnameyên çap- 
kirî dide ber bi tunebûne, dîsa înternet 
e. Internet hem xwendevanan û hem jî 
reklaman ji rojnameyên çapkirî dir- 
evîne. Wiha dixuyê ku rojnameyên 
çapkirî gora xwe bi destê xwe kolane. 
Pisporê medyayê ji Zanîngeha Bonnê 
Caja Thimm balê dikînê ser wê yekê ku 


Çîn mala 330 hezar welatiyên 
xwe xera kir! 


Rûdaw (Serwîsa Cîhanê) - Metro- 
polên Çînê ji ber zêdebûna mirovan ji 
her alî ve diteqin û rayeder bi pirsgirê- 
kên îdarekirin û misogerkirina ava 
vexwarinê re rû bi rû ne. Ji bo projeyek 
avê ku tê hevîkirin pirsgirêkê avê yê 
paytexta welêt Pêkîngê çareser bike, 
Flikûmeta Çînê dixwaze 330 hezar 
mirovan ji cihê wan veguhêzê. 

Li gor agahiyên ji ajansa nûçeyan ya 
Çinî Xinhua, niştecihên nezîlcî “Ben- 
dava Danjiangkou“ yên li herêmên 
navîn ên Çînê, Ftubei û Henan, wê ji 
cihên wan bên veguheztin û ava 
Çemê Jangtse wê ji wan herêman ber 
bi herêmên zuha yên li bakurê Çînê bê 
rêkirin. Veguheztina niştecihan hef- 
taya borî dest pê kir û wê 201 l’an bi 
dawî bibe. 

Piştî ku projeya bi bihayê 41,6 mil- 
yar Euro bi dawî bê, tê çaverêkirin ku 
bi milyaran ton av ber bi Pêkîng û 
metropolên din yên li bakurê Çînê ku 
bi lez pêşdikevin, bê şandin. Hikû- 
meta Çînê li bendê ye ku piştî xelaski- 
rina projeyê di sala 2014’an de, yek ji 
çarên pêwistiyên ava Pêkingê bê mi- 
sogerkirin. 

Rexnegirên vê projeyê balê dikşînin 
ser bandora neyenî ya li xwezayê û mi- 
rovên ku mecbûre koçê bên kirin û 
tînin ziman ku ji bilî vê yekê jî projeya 
avê wê nikaribê pêwistiya metropolan 
bi avê misoger bike. Rayedarên dew- 


Ji berkoça berbi bajar, metropolên Çînê bêpîlan mezin dibin 


letê daxuyandin ku ewê tazmînatê 
bidin wan kêsên ku cihên xwe terk 
bikin û ewê li cihekî nû erdê çandinê 
bidin wan. Ji bilî wê jî, her endamekî 
malbatê wê salê 600 Yuan (60 Euro) 
bistîne û ev alîkarî wê 20 salan bi- 
dome. Gelek niştecihên herêmên va- 
lakirî berovajî daxuyaniyên fermî 
gazinan dikin ku nûnerên hukûmî ew 
mecbûrî destnîşankirina belgeyan ki- 
rine û wek din jî erden ku ji wan re tên 
pêşniyazkirin, tenê nivê erdê wan yê 
berê bûye. 

Bi pêşketina aboriya Çînê û koça 


ber bi bajaran ve, pêwistiya Çînê bi 
çavkaniyên xwezayî û enerjiyê gihiş- 
tiye astên nedîtî û rayedarên Çînî li 
nava welêt û li derve ketina nêçîra bi- 
destxistina çavkaniyan. Ji bo hilberîna 
enerjiya ji sentralên avê di salên borî 
de bi sedan bendav li Çînê hatine ava- 
kirin û di nava wan de bendava Sê- 
Newalan ya herî mezin li Çînê û 
cîhanê ye. Ji bo bendava Sê-Newalan 
bêtirî 1.4 milyon mirov hatin veguhez- 
tin û cihê wan di bin goleke 600 km 
dirêj de ma. 

be- 
ş e k î 
mezin 
ji rekla- 
mên ku di 
rojnameyan 
dihatin weşan- 
din, berê xwe 
dane înternetê û bi 
vê yekê valahiyek 
mezin di budçeya rojna- 
meyan de hitiye û di înter- 
netê de jî qazenc karekî zor e. 

Bi rojnamevaniya nûçeyan jî çap- 
xaneyên rojnameyan nikarin pereyekî 
qezenc bikin. Ji ber ku eger malperek ji 
bo xwendina nûçeyan pere bixwaze, 
wê xwendevan wê malperê ceza bikin 
û wê nexwînîn, ji xwe alternatîf têra 
xwe hene. 

Caja Thimm pêniyara weanên tay- 
bet li weanxaneyan dike: “Ji bo hinek 
xizmetan xwendevan amade ne ku pe- 
reyan xerc bikin.” Di warê rojnameyên 
li ser kaxezê de Thimm pêniyar dike ku 
cîh bidin qalîte û paxaneyan. Mînakek 
ba di vî warî de heftenameya almanî 
"Die Zeit" e ku di salên borî tiraja xwe 
mezintir jî kir. Ji bo Thimm salên zêrîn 
yên rojnamevaniya çapkirî borîn û roj- 
namevaniya çapkirî nikare xwe big- 

pitehed Smoltz. The old ace was 


been ’used for seveiat "years and 
differeştiates betweez i even- 




hîne avantajên rojna- 
mevaniya înternetê. Pisporê medyaye 
Thimm tenê ji bo hinek berheman an- 
sekî serketînê dibîne, ew jî hinek ma- 
gazîn in ku nirxekî wan yê estetîk jî 
heye. 

Ji bo rizgarbûna ji têkçûnê, gelek roj- 
nameyên navdar stratejiyeke nû dice- 
ribînin. Yek ji wan stratejiyan 
belavkirina rojnamê ye. Yek ji wan roj- 
nameyên ku rizgarbûna xwe di vê stra- 
tejiyê de dibîne, rojnama navdar ji 
Londonê “Evening Standard” e ku pitî 
180 salan, ji 12’ê cotmehê ve dest bi be- 
lavkirina bela kir. Rojnameyên ku dest 
bi belavkirina bê pere dikin, hêvî dikin 
ku bi hildana tirajê pereyên ji reklaman 
jî zêdetir bibe. 


Xelata Saxarov çû Rûsyayê 


Sergej Kowaljow Ljudmila Alexejewa OlegOrlow 


Köln (Rûdaw) - Parlamena Ewrû- 
payê xelata îsal ya “Saxarov“ da çalak- 
vanên mafên mirovan ên Rûsî. ”Xelata 
Saxarov ji bo Azadiya Ramanê” ji sala 
1988’an ve ji aliyê Parlamena Ewrûpayê 
ji bo kesayet an jî rêxistinên ku ji bo 
mafê mirovan û azadiya ramanê têdi- 
koşin tê dayîn û îsal rêxistina mafê mi- 
rovan a Rûsî “MemoriaL layîkî vê 
xelatê hat dîtin. 

Endamên rêxistina mafê mirovan 
“MemoriaL ku navenda wê li Mos- 
kowê ye, ev du dehsal e ku ji bo paras- 
tina mafên hemwelatiyên Rûsî 
têdikoşin. Serokê Parlamena Ewrû- 
payê Jerzy Buzek xitabî nûnerên rêxis- 
tina Memorial, Ljudmila Alexejewa, 
Oleg Orlow û Sergej Kowaljow kir û 
ew bi “mirovên wêrek ku li Rûsyaye di 
nav lêgerîna rastîye de ne“ bi nav kir. 

Rûsya di salên dawîn de bi windaki- 
rin û kuştina çendîn çalakvanên mafên 
mirovan di rojevê de ye. Beriya sê salan 


kuştin Anna Politkowskaja bala raya 
giştî ya cîhanê kişandibû ser rewşa aza- 
diya derbirînê. 

Xelata Saxarov ku pêve 50 hezar 
Euro tên dayîn, navê xwe ji çalakvanê 
mafê mirovan yê Rûsî û xelatgirê Xe- 
lata Nobelê ji bo Aştiyê Andrey Saxa- 
rov (1921-1989) girtiyê. Andrey 
Saxarov di heman demê de yek ji da- 
mezrênerê rêxistina Memorial e ku di 
sala 1988’an hatibû damezrandin. Rê- 
xistina navborî niha li derveyi Rûsyayê 
jî, bi 90 komên navnetewî ji bo mafê 
mirovan têdikoşê. 

Di nav xelatgirên Xelata Saxarov de 
kesayetên wek serokê berê yê Başûrê 
Afrîkayê Nelson Mandela, siyasetme- 
dara Kurd Leyla Zana, serokê berê yê 
Netewên Yekgirtî Kofî Annan û çen- 
dîn kesên navdar hene. Tê çaverêkirin 
ku xelat di 16’ê kanûnê de li Strasbo- 
urgê bê dayîn 






















14 


zazakî 


Hejmarl7 | Sêşem | 27. Cotmeh 2009 






Edebîyatê Kirmanckî 


Roşan Lezgin 


Kirmanckî de çend metnê tewr kehenê ke 
yenê zanayîş kitabê Peter Ivanovîç Lerchî de yê. 

Nê metnî fekê çend camêrdanê kirmancan (kur- 
danê zazayan) ê ke şerê Qirimî de hêsîr kewtê 
destê leşkeranê Rûsya ra nusîyayê. No kitab 
serra 1857 de Petersburg de ginayo çape ro. 

Welat de zî, reya verêne metno ke nusîyayo, 

Mewlûdê Nebî yê Ehmedê Xasî yo (1867-1951). No kitab 1899 de, şaristanê 
Dîyarbekirî de, çapxaneyê Lîtografya de çape ro ginayo. Mewlûdê Nebî, 16 
qismî û 756 rêzî yo, her rêze zî 11 hece ya. No metn seba edebîyatê nuştekî 
yê kirmanckî sey metno tewr verên qebul beno. 

Mewlidêko bîn zî, yê muftîyê wextêk ê Sêwregi Usman Efendîyê Babijî 
(1852-1929) yo. No metn serra 1906 de nusîyayo. Dima ra destnuşteyê nê 
metnî kewenê destê Celadet Alî Bedirxanî (1893-1951). O zî serra 1933 de 
Şam de bi alfabeya erebkî çapkeno. 

Semedê qedexekerdişê ziwanî ra, Tirkîya de demeyêko derg na lehçe de 
tu metnêk nênusîyayo. Seba ke kurdê zazayî tena mîyanê sînoranê Tirkîya 
de yê, cayêkê bînî de zî kirmanckî nênusîyaya. 

Nêmeyo peyên ê serranê 1970an de, Tirkîya de hetê rewşa sîyasî ra bi- 
neyke serbestî virazîya. Na rewşe de, nara wendekaranê wendegeyan dest 
bi nuştişî kerd. 

Cîyayîya mîyanê ekolê wendegeyan û ekolê medreseyan de na ya ke, no 
ekolo newe vêşêr bi fehmêko neteweyî têwgeyreno û alfabeya latînkî ya Ce- 
ladet Alî Bedirxanî şuxulneno. Merdim şêno kovara kulturî Tîrêj ke 1979 
de dest bi weşanayîşî lcerd, seba kirmanckî destpêkê edebîyatê modernî bi- 
hesebno. Na kovare bi her di lehçeyanê kurdkî, kirmanckî (zazakî) û kur- 
manckî weşanîyaya. Kirmanckî de reya verêne metnê modernî yê sey şîîra 
serbeste, hîkaye û meqale (nesr) na kovare de weşanîyayê. Folklorê kir- 
manckî (zazakî) ra gelek nimûney arêdîyay û weşanîyay. Ziwananê bînan ra 
şîîrî û hîkayey tercumeyê kirmanckî bîy. Hewna, reya verêne ferhengekê kir- 
manckî-tirkî na kovare de neşr bi. Nê heme xebatê edebîyatê modernî yê 
kirmanckî (zazakî) reya verêne hetê M. Malmîsanijî ra bîyê. Derheqê aver- 
şîyena kirmanckî de rolê ey maneno rolê Celadet Alî Bedirxanî ke standar- 
dîzekerdişê kurmanckî de kaykerdibi. Xebata M. Malmîsanijî ya ferhengekê 
kirmanckî-tirkî ke kovara Tîrêj de dest pêbibî, dima ra sey ferhengê tewr 
verên yê kirmanckî (zazakî) weşanîya. 


Bi 25 zimanan li 35 welatan. 

Niha jîbi kurdî û li Kurdistan û cîhanê. 


7 . 7 ÎVlONDE . 

diplomatique 


kurdî 


Koma Vate li Hewlêrê 


(Wêne: Vate) 


Grûba xebate ya Vateyî 


Malmîsanij 

“1996 de ma tayê embazê kirmancê 
ke Ewrûpa de manenî, xo kurd zanî û 
bi kirmanckî (zazakî) zanî, ma amey 
pêser. Ma 15-20 tenî amey têhet. Ma 
wareyê kirmanckî de şînî (eşkenî) se 
bikî, ma naye ser o vindertî. Ma mese- 
leyanê nuştişê kirmanckî ser o muna- 
qeşe kerd. 

Semedo ke mîyanê kurdan de mek- 
teb çin bîyo, her kes goreyê şîweya 
dewa xo nuseno. Ma va ma nê karî bikî 
bisîstem. Semedê naye ra zî ma qerar 
da ke ma serre de di rey kom bibî, kom- 
bîyayîşan (toplanti) virazî. Ma naye ser 
o pê kerd. Bi nê kombîyayîşan ma waşt 
biresê tayê netîceyan. 

Kombîyayîşê ma hewt rojî, panc rojî 
yan zî hîrê rojî ramenî. Xusûsîyetanê 
muhîmanê na xebata ma ra yew no yo 
ke kesê ke ameybî pêser, hetê sîyasî ra 
wayîrê fikranê cîya-cîyayan bî. Grûb û 
partîyanê cîya-cîyayan ra bî yan zî 
xoser bî. Xusûsîyetê muşterekê ma no 
bî: Ma kurd î û kirmanckî (zazakî) 
qisey kenî. Herçiqas fikrê sîyasî cîya- 
cîya bibê zî, ziwanî ser o pîyakarkerdişê 
kurdan çîyêko musbet o. Çunke mese- 
leyê alfabe, ziwanî û rastnuştişî (îmla) 
muşterek î. Mavajî yew kurd PKI< ra zî 
bibo, Partîya Îslamîya Kurdîstanî ra zî 
bibo ey rê alfabe û rastnuştişo muşte- 
rek lazim o. 

Kombîyayîşan de ma çîyanê muhî- 
man ra dest pêlcerd. Mavajî ma nê 
çîyan ser o vindertî û tesbît kerdî: 

l)Nameyê lehçeya ma, 2)Alfabe 
(herfi\g3)Nameyê rojan, mewsiman, 


qitayan, ziwanan, lehçeyan, dînan, 
mezheban, aşman (mengan), şarista- 
nanê (bajaranê) Kurdîstanî, dewletan 
û paytextanê dinya, heywanan, hace- 
tan, 4)Zemîrî, 5)Edatî, 6)Sifetî, 7)Karî 
(fîîlî), 8)Bestoxî, 9)îzafe,10)Hûmarî, 
ll)Kilmnuşteyî. 

Meseleyê alfabe de ma alfabeya kur- 
dan nêvurînaya (nêbedilnaya). Nê me- 


nê wareyî de termî (terim) estî. Labelê 
mavajî termê felsefe, sosyolojî, psîko- 
lojî, îqtîsadî çin î. Ma waşt naye rê çare 
bivînî. Ma kombîyayîşan de hetanî 
ewro termê îdarî, sîyasî, 
merî, perwerdeyî (egitim) 
kerî (eskerî), anatomî, 

(akrabalik), weşîye 
tesbît kerdî...” 


Koma Vate li Silêmanî tevî Xero Xan û Xecê Xan 


(Wêne: Vate) 


seleyî de ma nêwaşt ke ma kurdan ra 
cîya herfan qebûl bikî. Dima ma mese- 
leyê rastnuştişî ser o vindertî. Mavajî çi 
bi herfa werdî dest pê keno, çi bi herfa 
girde dest pê keno û çîyê bînî. 

Merdim ke wazeno çîyêk binuso, 
termînolojî lazim o. Ti zanî, şarê ma 
hîna zaf dewij o, zîret de meşxûl bîyo; 

Beşdarê Grûba Xebate Ya Vateyî 

Kesê ke nameyê înan cêr ra nusî- 
yayê, heta ewro kombîyayîşanê Gruba 
Xebate ya Vateyî de ca girewto. Mî- 
yanê parantezan de nameyê şaristanê 
înan û çend kombîyayîşan de amade 
bîyê, nuşte yê: 

Şukrî Atîk, Saît Aydogmuş, Osman 
Aytar, Serdar Bedirxan, Yildiray Beyaz- 
gul, Aydin Bîngol, Munzur Çem, Hû- 
manê Çîyan, Memo Darêz, Haydar 
Diljen, Ehmedê Dirihî, Nîhat Elî, J. 
Ihsan Espar, Nevzat Gedîk, Huseyîn 
Girmit, Cemîl Gundogan, Lerzan Jan- 
dîl, Wisif Kaymak, Elîf Kiliç, Çeko Ko- 
cadag, Huseyîn Kulu, Seyîdxan Kurij, 
Roşan Lezgîn, M. Malmîsanij, Selîm 
Mûrat, Mehmud Nêşite, Hamdî Oz- 
yurt, Cemal Pîranij, Robîn Rewşen, 
Kamer Soylemez, Mehmet Taş, Kazim 
Temurlenk, îshak Tepe, Harun Turgut, 
Şukrî Urgun, Muzafer Xeylanij, Suley- 
man Yilmaz, Orhan Zoxpayij. 

Rojnamevan Ragip Duran: 

"Her welat rojnameya ku layîqê wê ye derdixe" 


Evdila Koçer 


Stenbol (Rûdaw) - Dema mirov 
bêje Ragip Duran, pêşîn medya, rex- 
neya medyayê tê bîra meriv. Ji sala 
1978’an ve ew di nava medyayê de ye. 
Ji BBC bigire heta Özgûr Gundemê, ji 
AFP’ê bigire heta Cunhuriyetê, di gelek 
cihan de rojnamegerî kiriye. Ew niha ji 
bo rojnama Fransî “Libêration" kar 
dike û di hinek zanîngehan de jî li ser 
rojnamegeriyê dersan dide. Rûdaw bi 
wî re axifî: 

Birêz Duran , em pêşi ji van Komên 
Aştiyê dest pê bikin. Hûn vê serbest- 
berdana Komên Aştiyê çawa dinirxî- 
nin, we tiştekî wisa hêvî dikirgelo? 
Belê, ez berî çend rojan li Batmanê 
bûm. Di wê navberê de min bi hin rê- 
vebirên dewletê re jî hevdîtin çêkirin. 
Min ji gotinên wan rêvebiran his ldr l<u 
wê bêne berdan. Ev gaveke baş e. Ev 
yek xuya dike ku ev projeyeke mezin 
ya hikumet û dewletê ye. Her wiha 
mirov ji vê serbestberdanê fêm dike ku 
saziyên dewletê li ser vê serbestber- 
dana koma aştiyê li hev kirine. Wek 
wezîr Atalay jî bahs kirî, ev parçeyek ji 
vê vebûna hikûmetê ye. Ji xwe qanû- 
nên heyî jî rê didin vê yekê. Lê em di- 
zanin ku ev qanûn ji bo komên aştiyê 
yên sala 99’an nehatibûn bikaranîn. 
Hingê mixabin atmosfera siyasî ji vê 
yekê re ne guncav bû. Lê weke ku em 
dizanin gelek caran jî hiqûq li gorî 
rewşa siyasetê biryaran dide. Ji xwe se- 
rokwezîr Erdogan jî diyar kir ku ev yek 
bi biryara wan ya siyasetê pêk hatiye. 
Gelo em nikarin vê serbestberdana 
Komên Aştiyê wekî îşaretîkî bigirin 
ku hikûmet û PI<K li pişt deriyan ba- 
zariyekî dikin? 

Na, ez bawer nakim. Hêj ne di wê 
astê de ye, lê di nava Ahmet Tûrk û 
Beşir Atalay de wê şeva serbestberdanê 
bi rêya telefonê dûvedirêj dîplomasi- 
yeke mezin pêk hat. Ji xwe hikûmetê jî 
dixwest ku bi awayeke nerm van kesan 
berde, da ku hinekî projeya wê ya ve- 
bûnê biçe ser. Lê di dema serbestber- 
dana 34 kesan de, artêş jî bi ser Qendîlê 
de dîsa balafirên xwe firandin. 

Yanî leşker bi vî rengî li dijî serbest- 
berdanêye, an na? 

Na ne wisa gelek li dij e jî, lê ne 
memnûn e jî. 

Lê li hêla din jî hatefêmkirin ku li dijî 
Komên Aştiyê mûmkun e ku dûre lê- 
pirsinên nû bêne vekirin. Gelo tiga- 
rantiyek heye ku komên din yên ku 
bên, neyênegirtin? 

Tu jî dizanî ku dîsa di vir de siyaset 
û hiqûq tevlihev dibe. Lê ya giring ev e 
ku ev kesên ku tên bi îradeye xwe tên. 
Lê ya rastî ev serbestberdan çawa ku di 
destê dadgeran de be, lêpirsîneke nû jî 
her dem di destê wan de ye. Lê di vê 
navberê de Cemil Bayik jî aşkere kir ku 
şandina van Komên Aştiyê nayê wê 
wateyê ku PKK’ê dev ji çek berdaye. 
Gelo bi şandina van Komên Aştiyê re 
hedefa PKK çi ye? 

Weke tê zanîn ev Komên Aştiyê 
projeyeke Öcalan e. Hedefa PKK’ê jî 
ew e ku samîmiyeta dewletê bipîve. Lê 
di vê gava yekem de PKK’ê jî û Hikû- 
met jî bi ser ketin. Lê ev gaveke biçûk 
e. Ev pêvajoyeke dirêj e helbet. Ev kom 
jî perçeyek ji vê pêvajoyê bûn. Her 
wiha mesele ne tenê Kampa Maxmûr 
an jî Qendîl e. Bi her awayî, wê ji xwe 


avantaja PKK’ê bêtir bûya. Ji xwe ji niha 
ve jî PKK bi ser ket. Niha hikûmet di- 
kare gavên din bavêje. Heke ev kom bi- 
hatana girtin jî ji xwe wê vebûna 
hikûmetê pûç derketa... 

Hêviya we ji vê pakêta vebûnê çi ye. 

Wê sûrprîzek tê de hebe? 

Ji xwe Koma Aştiyê bi 9 xwestekên 
xwe ve hat. Belkî xwestekên Kurd û 
dewletê jî hev negirin. Lê hin xweste- 
kên Kurdan jî di nava pakêta vebûnê 
de bi rengekî formûle bûne. Lê helbet 
dewlet gotinê nayne ser meseleya per- 
werdeya kurdî û guhertina makeza- 
gonê. Lê weke tê zanîn ji xwe siyaset jî 
şerekî psîkolojîk e. Divê mirov xweste- 
kên xwe bilind bike, divê mirov 3 tiştan 
bixwaze heta ku mirov bigihîje yekê. 

Niha jî em vegerin ser mijara we ya 


medyayê. Di vê serbestberdanê de 
rojnameya Hurriyet dibêje “Poşman 
bûn, serbesthatin berdan”, lêMîlîyet 
jî “Poşman nebûn, lê serbest hatin 
berdan”nivîsand. Weke hûn dizanin 
ev her du rojname jî bi ser Grûba Do- 
ganê ve ne. Hûn vê dubendî û durû- 
tiyê çawa dibînin? 

Xwezî ev nakokî bi tenê Gruba 
Dogan bikira. Mixabin nakokî li ba 
hemû medyaya tirk eynî ye. Yekî kor jî 
dizane ferqa Kampa Maxmûr û Qen- 
dîlê çi ye. Di vê pêvajoya nû de hê jî 
medyaya tirk dev ji zimanê xwe yê şer 
bernade. Heke îro projeyek hebe, divê 
pêşî ev ji zimanê medyayê dest pê bike. 
Medya tirk di vê pêvajoya aştiyê de 
dikare zimanekî çawa bikarbîne? 
Mixabin zimanê desthilatdariya 
medya tirk di meseleyên Kurd û Er- 
menî de ku gelekî nazik in, gelek caran 
ji yê siyasetê xirabtir bûye. Lê hinek 
medyaya tirk ku wekî alîgir (yandaş) û 
Îslamîst tên bi nav kirin, di pêvajoyê de 
zimanekî naziktir bikartînin. Ev yek ji 
hêlekî ve baş e, lê li hêla din jî ku piçekî 
aligirê hikûmetê ne, lewma gumanê 
dixe dilê min. Lê ya rastî peywîra med- 
yayê ew e ku bêyî ku bûyerekî kurt û 
dirêj, kêm û zêde, çewt û berovajikîrî 
bide, divê wekî xwe biweşîne. Em bêjin 
Abdullah Öcalan. Her kes dizane ew 
serokê PKK’ê ye. Lê gelek rojnameyên 
Tirkan wî wekî “Bolûcûbaşi” “Bebek 


katili” û falan nîşan dikin. Em dizanin 
ku ev ziman’ zimanê şer e ku dewlet bi 
wext re li ser medyayê ferz kiriye. 
Wextê min di BBC de kar dikir, me ji 
IRA re nedigot “terorîst” an jî “qehre- 
man’,’ me ew wekî mîlîtan bi nav dikir. 
Ya rastî jî ev e. 

Di rojên pêş de eger medyayeke nû bê 
avakirin, egermedyayên wekî Tarafê 
zêdetir bibin, wê çi tesîrê li civakê 
bike. Di serê we de medyayek çawa 
heye? 

Medyaya ku em bahs dikin, ya ku ji 
rojname, televîzyon, înternet û hwd. 
pêk tê, bi rewşa siyasî û îdeolojîk ya ci- 
vakê ve têkildar e. Atmosfera heyî ya 
civakê ji xwe re medyayekê jî diafirîne. 
Di pêşerojê de eger projeya aştî û bira- 
tiyê bi ser keve, helbet wê tîraja med- 


yaya dij-Kurd jî bikeve. An hingê wê 
ew jî xwe biguherînin an jî wê bihelin, 
biçin. Belkî hingê ji Kurd û Tirk û Er- 
menî û Demokratan medyayeke nû jî 
ava bibe. 

Gelo hûn weşana Tarafê çawa dibî- 

nin, hûn tîraja wê baş dibînin an na? 

Nûçeyên li ser artêşê ve, weşaneke 
baş dike. Nûçeyan baş dişopîne. Cesa- 
retek mezin dide gelek rojnamegeran. 
Tîraja wê jî di derdora pêncî hezarî ye. 
Lê mixabin ev tîraj qels e, têra çerxa 
rojnameyekê nake. Wekî din Taraf li 
dijî hemû hêzên îktîdar nûçeyên dij- 
war çênake. 

Li dijî kê çênake? 

Mesela li dijî artêşê gelekî serkeftî ye, 
lê vê helwesta xwe bi vî awayî li dijî hi- 
kûmetê an jî emniyetê nîşan nade, 
lewma ev jî gumanê bi mirov re çêdike. 
Mesele li dijî Cemaeta Fethullahê gelek 
guman li ser wan hene ku li dijî wan 
sist in. 

Yanî Tarafji Cemaeta Tethullah alî- 

kariyê werdigire? 

Di destê min de tişteke konkret 
tune. Lê li dijî vê cameatê nûçeyên rex- 
neyî naweşînin. 

Gelo Tarafji Kurdan çiqasî tîraj wer- 

digire? 

Ez nikarim tiştekî bibêjim, lê bi îhtî- 
maleke mezin 25 hezar tîraj ji Bakur û 
Kurdên metropalan werdigire. Taraf ji 
aliyê Kurdan eleqeyeke mezin dibînî. 


Terqa mezin ya Tarafû Hurriyetê çi 
ye? 

Helbet ferqeke mezin heye. Lê gelek 
aliyê wan jî dişibin hev. 

Çi aliyê wan dişibin hev? 

Mesele di her duyan de jî sendîkaya 
rojnameyan tune. Ji ber ku helwesta li 
dijî kedê gelekî diyarker e. 

Gelek tecrûbeyên we li ser medya Kurd 
heye. Gelo weke ku we xwestiye, we 
kariye medya Kurd jî rexne bikin? 

Ya rastî medyaya Kurd bêtir dikare 
rexneyan tehamûl bike. Min her dem 
rexneyên xwe ji wan re gotine. Di 
dema Gûndemê de jî û di dema xeba- 
tên perwerdeyiyê yên Roj Tv de jî min 
kariye rexneyên bêjim û wan hevalan 
jî hurmet nîşanî rexneyên min dane. Ji 
bo ku wê hevalên min ji min aciz bibin, 


min ti carî rexneyên xwe veneşartine. 
Min berê jî gelek caran gotiye ku siya- 
set û medya gelekî tevlihev dibe, sîno- 
rên wan ji hev nayên veqetandin. 

Gelo di medya Kurd de tiştek li ber 
çavê we ketiye ku we ji xwe regotiye 
“Ev, kopiyek ji medya tirk e”? 

Helbet gelek tişt. Binêr ez ji te re mî- 
nakekî bibêjim. Rojekî di Özgur Gûn- 
demê de ji bo ceribandinê min tişteke 
wiha kir. Hingê min ji Hûrriyetê nûçe- 
yek wergirt ku li ser serokwezîr Mesut 
Yilmaz hatibû çêkirin. Min rabû di wê 
nûçeyê de hemû navên Mesut Yilmaz 
jê derxist û li şûna wî Abdullah Öcalan 
bi cih kir. Helbet bi vî awayî naveroka 
nûçeyê ji serî heta binî guherî. Min vê 
nûçeyê di perwerdeyê de nîşanî heva- 
lan kir û ji wan re pirsî, “Gelo hûn di- 
zanin ev nûçe di ku de derketiye?” Kesî 
pê dernexist. Mixabin kopiyên wisa li 
ba Kurdan hene. 

Sedema vêyekê çi yegelo? 

Sedem ew e ku bi salan zimanê 
kurdî hatiye qedexekirin, lewma bi 
kurdî bingeha rojnamegeriyeke xurt 
nehatiye avêtin. Helbet ez keda kesên 
wekî Musa Anter û hwd. dizanim. Bi- 
fikirin ku rojnameyeke rojane ya Kur- 
dan di 92’an de dest bi weşanê kiriye. 
Lê Kurd bi sedan salan e li ser vê xakê 
dijîn. Lê ji ber ku hebûna wan hatiye 
qedexekirin, rojnamegeriya wan jî di 
bin tesîra medya tirkî de maye. 


Gelo ji Kurdan re medyayeke çawa 
pêwiste? 

Helbet pîvanên vê yekê hene. Lê ji 
bilî regez û pîvanan, ez dixwazim goti- 
neke meşhûr yê avakarê rojnameya Le 
Monde li vir bibêjim. Dibêje ku “her 
welatek rojnameya ku layîqê wê ye 
derdixe“. Helbet ev nêrîneke pozîtîf e. 
Lewma rojnameyeke Kurd ya ku der- 
keve, divê hemû hêlên civakê yên îdeo- 
lojîk, çandî, fikrî, rihî, hizbî, psîkolojîk 
û hwd. di nav xwe de bihewîne. 
Medyaya di xeyalê we de çawa ye? 

Ji medyaya desthilatdaran cude 
medyayek heye. Ji bo kesên ku dizanin, 
ez ê li vir bibêjim. Ya di xeyalê min de 
rojnameya Libêration e ku hê jî ez nû- 
çegihaniya wê dikim. Lê ew jî ji pîvan 
û germahiya xwe ya berî 30 salan ket 
mixabin. Her wiha ev gotina rojname- 
gerên amerîka jî kêfa min tîne, “rojna- 
meya ku derziyê di rehetiya kesan de 
rake, ji bo kesên nerihat jî derman 
bide” ku ji bo min mûhîm e. 

Di dersên rojnamegeriyê de pîvanên 
herî sereke ku hûn dixwazin sedî sed 
divê xwendekarên tefêr bibin çi ne? 
Gelek tişt hene. Lê di dersên teorîk 
û pratîkê de divê bala rojnamegeran li 
ser sê tiştan be. 1. Divê girêdana wan 
bi rastiyê re hebe. 2. Divê gotina şef an 
jî saziya lê kar dike, bi cih bîne. 3. Divê 
pişta xwendevanî bigire. 

Vê pêla 5-10 salên dawî kîjan rojna- 
meger bala te dikişînin? 

Ev pirs gelek ji min tê pirsîn. Helbet 
hene lê rojnamegeriya di serê min de 
ne takekesî lê kolektîv e. Lê rojname- 
geriya Celal Başlangiç, bi teknîk û ce- 
sareta xwe ve bala min dikişîne. Her 
wiha Ahmet Şik. Lê ev her du jî ji 
medya desthilatdar hatin avêtin. Ji ber 
ku rojnamegeriya gel û civakê dikirin. 
Di nav nivîskaran de Umur Talu bi xeta 
xwe balkêş e. Wekî din jî ji nifşa nû 
çend kes hene. 

Ragip Duran dema ku înternetê ve- 
dike kîjan malper serê pêşîn bala wî 
dikişînin? 

Piştî taştê çend rojnameyên tirk ve- 
dikim. Ajansa Nûçeyan ya Firatê jî rojê 
sê çar caran vedikim. Libêration û Le 
Mondê ditikînim. Wekî din Guardian, 
Independet, New Work Times, Was- 
hington Post. Ez televîzyon temaşe 
nakim, lê guh didim radyoyê. 

Van rojan LeMonde diplomatique bi 
kurdî derdikeve, hûn vêyekê çawa di- 
bînî? 

Welleh gelekî baş e ku bi kurdî der- 
keve. Gaveke pir erêniye. Ez ji salên 
70’an ve Le Mond diplomatique dişo- 
pînim. Rojnameyeke têrtije û cîdî ye. 
Weşaneke siyasî û stewiyayî ye. Her 
kes dikare hişê xwe bi naveroka vê we- 
şanê têr bike. Kesên ku hê jî doza tiştekî 
dikin, bila diplomatique sedî sed bix- 
wînin. Ji ber weşana wê ya kurdî gelekî 
kêfa min hat. 

Di dawiyê de di derbarê Kurdan de 
serpêhatiyeke ku hûn bi xwendeva- 
nên Rûdawê re parve bikî heyegelo? 
Di derbarê Kurdan de gelek serpê- 
hatiyên min hene. Lê bi taybetî Orhan 
Dogan ji bo min Kurdekî gelek cuda 
bû. Ew hevalekî min yê nêzîk bû. Ez ji 
wî fêrî gelek tiştan di derbarê Kurdan 
de bûm, tiştên ku di pirtûkan de nayên 
bahs kirin. Hingê ew nûnerê IHD’ê bû. 
Ez jî ji bo şopandina nûçeyan her dem 
li Cizîrê bûm. Dema ku min şevekê pê 
re hevpeyvînek çê dikir, hin kesan bi 
çek bi ser Cizîrê de girtin. Dengê gelek 
sîlehan dihat. Lê Orhan dizanibû 
dengê kîjan çêkan aîdî dewletê an jî 
PKK’ê ne. Ez gelekî bi xêra wî li pirsa 
Kurd hişyar bûm. 

Mahmut Guneş 15 sal in ku karê pizzayê dike û dikare zêdeyê 110 cureyên midfexa îtalyan xwarin çêke. 


(Wêne: Rûdaw) 


Herne (Rûdaw) - Pizzeria Peponne 
li bajarê Almanya, Herne 70 metre nê- 
zikê rawestgeha trênê ya navendî ye. 
Çar sal berê, dema Mahmut Gûneş ev 
der vekir, 6 mehên pêşî wî nikaribû pe- 
reyê kiraya xwe derxe. Niha Gûneş 
îddia dike ku pizzeria wî di NRW de ya 
herî baş û herî leztir e. 

Di menuya Pizzeria Peponne de 110 
cûrên mutbexa Italyan heye. Pizza, ba- 
guet, meqerneyên îtalyan, selete û 
Schnitzel. "Ez hemû xwarinan bi nu- 
mareyê wan dizanim" Mahmut Gûneş 
dibêje. Ne hewce ye ku ew li pişt xwe 
bizivire û li numareya xwarine mêze 
bike. 

Mahmut Gûneş (36) Kurdekî ji Me- 
letiyê ye. Bavê sê keçan e; li malê bi za- 
rokên xwe re kurdî diaxife. Herwiha 
tirkî û almanî dizanê: "Hinek jî Italî 
dizanim." Mahmut Gûneş beriya ku vê 
dikanê veke, 11 sal li cem Italyan û 
Tirkan xebitiye. "Ez li ber destê Italya- 
nan hînî vî karî bûm. Ji ber ku navê di- 
kana me bi îtalî ye, her kes difikire ku 
em jî îtalyan in. Dema ku min dest bi 


kar kir, min gotinek almanî jî nedizanî 
û ne jî min heta wê rojê destê xwe dabû 
hevîr jî." 

Peponne gotineke bi îtalî ye; wek al- 
manî paprîka, spanî piper... Ango îsot... 

Derî vedibe û muşterî dikevin hun- 
dir, telefon lê dixe û li pey hev faks tên. 
Roja herî kêm 150, rojeke normal 300 
pizza çêdikin. Herwiha baguet, me- 
qerne û yên din. 

Yek ji wan Bulgar, yek Tirk û çar jî 
Kurd dixebitin. Şirîgê Gûneş, bûrayê 
wî Ali ye. Ji karkeran du kes ji muşteri- 
yan re bi otomobîlê pizza dibin heta 
ber derîyê wan. 

Di wê navberê de derî dîsa vedibe û 
di destê wî de qûtiyekî reş, xortekî di- 
keve hundir. Bi devekî ken, ji Mahmut 
re wiha dibêje: "Divê ez dîsa herim 
heman navnîşanê." Kes ji gotina wî 
fahm nake. Ew bê navber, wiha lê zêde 
dike: "Bêhna pizzayê kete nav apart- 
manê û cîranê wî jî xwestin!" 

Ev xortê ku pizzayê bi pizza taxiyê 
dibe mala muşteriyan ji Vartoyê ye. 
Karê wî tenê ev e. Wek ew ji mere di- 


bêje di rojên dawiya heftê de qet neçe, 
20-25 car diçe derve. Her carê navbera 
3 û 5 pizzayan bi xwe re dibe. 

Karê wan ji sedî 70 li ser xwestekên 
muşteriyên li derve ye. Ango sîparîş. 
Ew bi almanî "Lieferung" dibêjin. Li 
hundirê pizzeria ji bo runiştinê 6 mase 
û 24 kursî jî hene. 

Mahmut û xebatkarê wî, xortê ji 
Bulxarîstanê Nurcan, hevîr vedikin, 
sose li ser hevîr belav dikin, li gor dilê 
muşterî tiştên ku werin ser wan, didin 
ser û pizzaya bi bêrê dikine tenûra 
germ. Tenûr bi êzingan dişewite; êzin- 
gan bi metrekûbikan dikirin. "Em mec- 
bûr in tenê van êzingan bi kar bînin, 
yên din qedexe ne." 

Em pirsa muşteriyan dikin. Ka gelo 
ji kîjan netewan pir kes tên vira. "Muş- 
teriyê me, yên ku bi riya telefonê û bi 
riya e-mailê sîparîş dikin, herwiha tên 
li vir rûdinin, ji sedî 80ê wan Alman in. 
Kurd, Tirk û Ereb jî tên. Kesên ne Ew- 
rûpî ne bêtir pizza tonno dixwazin, lê 
Alman tiştên cûr bi cûr dixwazin. 
Ciwan bêhtir pizza margarita dixwa- 


zin. Musulman jî hertim pirs dikin, ka 
goştê beraz di nav de heye an na." 

Sîparîşên bi telefonê mirov fahm 
dike, ji ber ku di nava 5 deqeyan de 2- 
3 telefon tên. Lê sîparîşên bi e-mailê çi 
ne? "Em endamê malperekî înternetê 
ne, ku tenê karê restoranan dike. Kesên 
ku dilê wî pizza bixwaze li mala xwe di 
înternetê de dikare bigihî me. Di go- 
oglê de jî tenê ‘Pizza Herne binivsînin, 
‘Pizza NRW’ binivsînin bes e. Daxwa- 
ziyên wan bi rengekî rêzkirî bi faksê di- 
gîje me. Di 20 deqeyan de pîzzaya wan 
li ber deriyê wan e. Em heta 15 kilo- 
metreyan dikarin bibin." 

Gûneş bahsa serpêhati- 
yekî dike. Rojekî muş 
t e r i y e k î 
wan bi 


ji wan re 
name dinivsîne. 

Ew muşterî ji ber ku di 20 deqeyan de 
pizza ketiye destê wî, pir kêfxwaş bûye. 


Ber- 

dewamiya 
wî Mahmut wih; 
dibêje:"Piştî spa- 
siyê, nivîsandibû 
ku li Almanya 
polîs, ambûlans û 
ADAC gelek zû 
diçin cihên ku 
li wan ha- 


mailê 


ji hemûyan zûtir 
dibin navnîşanê." 


Rewa Ebdûllah 


Rûdaw (Hewlêr) - Xiristiyanên 
Kurdistanê bi jinanîna keşeyan nerihet 
in, ji ber ku keşeyan wekî bavê xwe di- 
bînin û dibêjin; ‘nabe bav bi keçên xwe 
re bizewicin.” Xiristiyanên Kurdistanê 
girêdayî Dêra Katolîk û Ortodoks in. 
Dêra Katolîk rê nade ku keşe bizewicin 
û her keşeyê ku jin bîne, ji keşetiyê dûr 
dixin. Lê di Dêra Ortodoks de jinanîna 
keşeyan asayî ye. 

Herdû mezheb jî xwediyê wê nêrînê 
ne ku ew keşeyên jin tînin, pileya wan 
ji bo esqef, metran, patrîk û papa bilind 
nekin. Ji ber bi nêrîna wan, dayîna van 
pileyên bilind pêwîstî bi hinek kesên ji 
dervey karên olî, fikra ti tiştekî din 
nekin heye. 

Keman Mensûr 53 salî ye û yek ji Xi- 
ristiyanên girêdayî Dêra Katolîk ya ba- 
jarokê Enkawa ye. Mensûr ji dîtinekî 
olî ve jinanîna keşeyan red dike, ji ber 
ku bi nêrîna wî Xiristiyan wekî bavê 
xwe temaşeyî keşeyan dikin; “Her çi 
kesê sifetê bav wergirt, nabe keçên xwe 
bîne.” 

Keşeyê Dêra Margorgîs yê li En- 
kawa, keşe Işa Dawid yek ji wan keşe- 
yên ku jin anî ye û xwediyê 6 zarokan 
e. îşa di gotinên xwe yên ji bo Rûdawê 


de got: “Di Ola 
olî nîne ku rasterast 
nanîn yan jî neanîna 
girêdana bi nivîsên 
^El-Risaîl Dêra Ortodoks rê dide ku 
keşe bibin xwedî jin.” 

Lê keşeyê Dêra Marqirdaxiya Şehîd, 
Dêra Katolîk ya li Hewlêrê, keşe Rey- 
yan Polîs dibêje: “Ji ber ku keşe nûner- 
tiya Mesîh dikin, ji ber vê jî divê wekî 
Mesîh tevayî jiyana xwe ji bo xizmeta 
ol û xelkê veqetîne. Her wiha divê bi 
xwe ji dinyayê dûr bikeve. Keşe wekî 
bavê xelkê ne, nabe bi zarokên xwe re 
bizewice.” 

Bi sedema rênedana bi jinanîna ke- 
şeyan, beşek keşeyên Katolîk dest ji ke- 
şetiyê berdane û beşek din jî ji bo 
jinanînê mezheba xwe gûhertîne. Keşe 
îşa Dawid bal kişand ser raporek ku di 
malperek înternetê de hatî bilavkirin û 
dibêje: “zêdetirî 5 hezar keşeyên mez- 
heba Katolîkan bi sedema rênedana bi 
jinanîna keşeyan û sedemên din dest ji 
dêrê berdane. Bi nêrîna îsa Dawid, ya 
baş ewe ku dêrên Katolîk rê bidin wan 
keşeyên ku bixwazin jin bînin; “Ji ber 
erkê keşe ne wekî pileyên din zêdeye û 
eger jin jî bînê, dikare erkê xwe bi cih 
bîne.” 

Elend Corc Rîhane ciwanekî Xirîsti- 


Xiristiyanên Kurdistanê zewaca keşeyan nîqaş dikin 


yan yê 22 salî ye û girêdayî mezheba 
Katolîk e. Bi nêrîna wî tenê erkê keşe 
rêvebirina dêrekê ye. Ji ber vê, eger jin 
jî bêne, bandorê li ser karên wî nake. 
Ew jinanîna keşeyan wek karekî “erênî” 
dibîne û bi pêwîst dizane ku Dêra Ka- 
tolîk wan kok û bendan li ser keşeyan 


hilbigre; “Ji ber gelek caran keşeyên Ka- 
tolîk tenê ji ber meseleyên jinanînê tên 
ser Dêra Ortodoks.” 

Her çend beşek xelkê guman dikin 
ku keşe wek mirovên din bikarin bê 
seks bijîn, lê keşe Reyyan Pols ê ku ke- 
şeyê Katolîkan e dibêje; “Ez nikarim 


(Wêne: Taybet) 

bêjim hemû keşe seks nakin, ji ber heta 
niha min guhdariya gotinek wisa neki- 
riye. Lê ew keşeyê ku bi tevayî di nava 
pirtûka pîroz Incîl ê de kûr bibe û girê- 
dayî ayînê be, wekî xelkê asayî fikra 
sekskirinê nakin.” 


V'i u ji poiîs zûtit 













